

Ta cuestiona 
Rachel 
su rasa 

Lesa A24 



Scolnan secundario a haya 
resultado di examen 



Ayera tabatin entregamento di resultado di examen di scolnan secundario na Aruba. Den e edi- 
cion di awe, Bon Dia Aruba tin relato di entregamento di resultado di algun scol secundario. 
E resultado tabata varia. Tin algun scol caminda e porcentahe ta similar cu añanan anterior, y 
otro caminda e porcentahe a baha. 

Lesa A2 y A3 


Hoben ta keda pega na heki 



Un hoben a bay bula cura na Maria College MAVO, pero 
a keda pega na e heki, como cu un hero di punta di e cura 
e keda staca na un di su dedenan. 

Lesa A9 



1000 , 


Cuminsando cu 4 florin, bo por gana e suma grandi aki 



315.000 


Oblenibel na cualkiei rebendedo di Lotlo. 


sorteo to awe nochl 

Pronostico di tempo: 

Masha poco nubia, no ta anticipa awasero 



ORANJESTAD - Pro- 
nostico di tempo ta in- 
dica cu tempo ta masha 
poco nubia y no ta antic- 
ipa awasero significante. 
Temperatura maximo ta 
33° grado y temperatura 
minimo ta 27°. 


Tempo pa mainta: Parcial- 
mente nubia. Maximo: 32.. 
Heatindex te 36°. Indice ul- 
travioleta: 11. Biento di oost 
alrededor di 20 nudo cu raf- 
aga di 37 nudo. 


Tempo pa anochi: Parcial- 
mente nubia. Leve posibili- 
dad di awa despues di madru- 
ga. Biento di oost alrededor 
di 18 nudo cu rafaga di 35 
nudo. Posibilidad di awa me- 
nos di 20%. Q 



Bo cadena 
di numbernan 
di suerte ta duna 
e number di awe 


Un 43.2% a slaag pa HAVO y un 58.3% pa VWO 
na Colegio Arubano Playa 


Sorteo di 12 Juni 2015 

ORANJESTAD - Cu un 
ambiente festivo y hopi 
expectativa, studiantenan 
di ultimo aña di HAVO y 
VWO di Colegio Arubano 
a warda e listanan di es- 
unnan cu ta bay gradua. 
“Kico bo kier”, tabata 
wordo puntra. Y e con- 
testa den coro tabata: “E 
lista”. 

Ora e lista a wordo colga 
riba e muraya, un sentimento 
mixto di alegria pero tambe 
di tristesa a explota. Riba 
e listanan tabata aparece e 
nombernan di e studiantenan 
cu a slaag. E resultadonan a 
papia pa su mes. E resultado 
di HAVO ta 43.2% di stu- 
diantenan cu a aproba y di 
VWO 58.3%. E resultado aki 
ta hopi mas malo compara 
cu aña pasa. Na 2014 taba- 
tin 81% pa VWO y 70% pa 
HAVO. 

Sra. Cameron kende ta con- 
rector di Colegio Arubano na 
Oranjestad a bisa cu lastima- 
mente nan no ta satisfecho 
cu e resultado e aña aki. E1 a 
declara cu aña pasa nan taba- 
tin mas studiante di HAVO 
y VWO. Nan tabatin 460 na 
2014, y e aña aki nan tin 360 
alumno den examen klas. 


Alrededor di 244 studiante a 
haci examen pa HAVO, y 110 
pa VWO. Di nan 104 studi- 
ante di HAVO a slaag, y di 
VWO un total di 63 studiante 
a slaag. 

Motibonan 

A pesar di e resultado aki, 
sra. Cameron a bisa cu sem- 
per un situacion asina lo por 
presenta. Nan a experiencia 
esaki den pasado, ya cu 10 
aña pasa tambe nan tabatin 
un 40% so di studiantenan cu 
a slaag pa HAVO. E1 a indica 
cu semper tin añanan cu e re- 
sultadonan no ta di e bon ey. 
“Ya, e ta algo cu por pasa”, el 
a bisa. 

Sra. Cameron a bisa cu ta 
dificil pa bisa cual tabata e 
motibo specifico cu e resul- 
tado no tabata di e bon ey. 
Tin hende cu ta pensa cu esa- 
ki ta debi na e reglanan nobo 
y mas pisa cu a keda intro- 
duci, pero e ta haya cu esaki 
no ta full e motibo. Ya cu na 
HAVO tabatin 11 alumno cu 
no a slaag pa via di e reglanan 
nobo. Esey ta no mas cu un 
5%, el a bisa. Tin mas motibo 
entre otro examennan cu ta 
hopi mas dificil y examen cu 
tabatin un estilo nobo. 

Ainda tin studiantenan cu 




por slaag, ya cu nan tin chens 
di ripiti un examen. Aña pasa 
esaki tabata un factor posi- 
tivo cu e resultado a subi cu 
un 10% mas den HAVO y 
VWO. 

“Nos tin speransa ainda y tin 


basta mucha cu tin un chens 
valido”, el a bisa. Tur studi- 
ante por inscribi pa un vak 
cu nan mag di haci di nobo. 
Esaki ta cuminsa otro siman 
di biaha, ya cu dialuna nan 
tin chens di inscribi via nan 
website. □ 

Te cu awo, 63% a 
slaag na Filomena 
College Mavo 

ORANJESTAD - Scolnan secundario a 
cuminsa haya resultado di examen. 

Te cu awo 36 alumno a slaag na Filomena 
College Mavo cual ta refleha 63%. Ainda 
tin oportunidad pa e cantidad aki subi, dia 
16 y 18 tin her. □ 


Roosje Garrido directora: 

Maria College tin un resultado di 65% alumno cu a slaag 



ORANJESTAD - Manera 
aña escolar ta inicia e tin 
su final tambe y den e di- 
anan aki diferente scol 
ta entregando nan resul- 
tado na tur alumno cu ta 
den nan aña di examen. 
Ayera na e M.A.V.O. Ma- 
ria College a entrega nan 
resultado, y esaki te cu na 
e momentonan aki ta 65 
porciento. 

E aña escolar di Maria Col- 
lege a inicia cu 120 alumno, 
pero un par a cay afo cual a 
pone cu nan a keda cu 117 
alumno den examen klas. Di 
e 117 alumno cu a haci exa- 


men, te na e momentonan 
aki 76 a slaag y ta pone cu e 
porcentahe ta 65. Segun sra. 
Roosje Garrido, kende ta 
e directora, a bisa Bon Dia 
Aruba cu maestronan mes a 
spera un resultado mas halto. 
Nan a kere cu nan lo a yega e 
70 porciento, pero esaki a cay 
net abou di nan expectativa. 
Pero nan tin e speransa cu e 
total di porcentahe lo yega 70 
manera nan a premira na co- 
mienso di aña escolar, y esaki 
ta bin pasobra tin alumno cu 
lo bay ta haciendo her exa- 
men. 

Desde l’or di merdia a cum- 


insa duna e resultado na cada 
alumno. Ainda no tabata tin 
un claridad di cuanto alumno 
lo bay ta haciendo her exa- 
men. Pa por a bisa cuanto 
alumno mester a haci her, e 
directora no por a bisa ya cu 
nan mester a warda te na fmal 
di dia pa mira cuanto alumno 
a inscribi pa haci esaki. 

Awo cu e temporada di scol 
a termina, tur esunnan cu a 
slaag ta sigui cu nan siguiente 
paso. Algun lo sigui studia, 
mientras cu otro lo cum- 
insa drenta e parti laboral. 


Mayoria mucha di scolnan di 
M.A.V.O. lo drenta cualkier 
sector di Colegio EPI, mien- 
tras cu un cantidad lo sigui pa 
Colegio Arubano. 

Dos dia di her 

E her examen lo cuminsa 
diamars awo, pero diaranson 
tambe esaki lo sigui, segun 
sra. Garrido. E her examen lo 
cuminsa pa 7:30 di mainta y 
ta termina pa 10’or. Incluso 
e alumnonan cu tin her pa 
haci, lo haya un rooster cu lo 
bisa nan e dia y ora cu e mes- 
ter t’ey pa haci esaki. 



Suficiente capacidad pa 
proximo aña escolar 

Pa añanan largo Maria Col- 
lege ta un scol cu tin 22 klas, 
segun e directora. E ciclo 
basico ta varia pa 5 y 6 klas. 
Aña pasa nan tabata tin 5 klas 
di prome aña y 6 di dos aña, 
pero pe siguiente esaki lo bira 
6 di prome y 5 di dos aña. E 
directora ta indica cu pa e ci- 
clo basico un total di 11 klas 
tin. Pa e ciclo avansa tambe 
nan tin 11 klas. Pero hopi bi- 
aha den klas 3 esaki ta 6 y exa- 
men klas ta 5.Q 



Aunke cu algun tin her examenpa haci 

Colegio San Antonio tin 70 alumno cu a gradua 



ORANJESTAD - Manera 
tur scol, desde cu aña es- 
colar a inicia alumnonan 
tabata traha duro pa nan 
por slaag. Maestronan ta- 
bata pusha e alumnonan 
pa logra nan meta y den e 
caso aki Colegio San An- 
tonio tabata tin 70 alum- 
no cu a gradua. 

Aunke cu 70 alumno a grad- 
ua, ainda nan no ta cla. Tin 
19 alumno cu ta preparando 
duro pa asina nan bay bon 
prepara pa e her examen. 
“Nos kier desea exito y un 
actitud positivo. 

No tin nada pa stroba boso 



mas. Boso meta ta cla. Un 
ultimo esfuerso, un ultimo 
sacrificio, duna tur loke bo 
tin,” segun maestronan di 
Colegio San Antonio.Q 

Richenel Stamper: 


Segun departamento di labor Arubiano ta 


ORANJESTAD - Hopi 
hende local ta reclama cu 
nan ta bay cerca Departa- 
mento di Progreso Lab- 
oral (DPL ) pa haya tra- 
bou pero esaki no ta bay 
bon pa cual aki a acerca 
sr Richenel Stamper cu ta 
e vocero cu ta splica nan 
punto di bista riba e tema 
aki 

“Pa haya un trabou ta consisti 
di diferente aspecto y respon- 
sabilidad. Responsabilidad di 
DPL ta pa yuda hende local 
haya trabou y riba di esaki 



bay prome 

da cu a traha fuerte riba un 
maneho mas estricto pa e 
grupo pero tambe tin e per- 
sonanan cu no tin bijstand 
pero pa un motibo of otro 
no tin trabou y tambe ta uza 
DPL. “Entrante aña pasa pa 
awo e ta bayendo bon.” Y 
gran cantidad di hende a sali 
for di bijstand y re integra 
den mercado laboral. Esaki 
ta bay cu reto pasobra no ta 
tur persona cu bay registra, 
ta apto pa traha. Cu apto sr. 
Stamper kiermen e por ta di 
educacion, tin personanan 
cu tin hopi aña sin traha cual 



desde cu a habri tin maneho 
stipula cual a cambia pa evita 
manipulacion di e maneho 
tanto pa e buscado y e duna- 
do di trabou. Mi por bisa cu e 
responsabilidad di DPL ta cu 
na momento cu un persona 
ta bin DPL pa busca un tra- 
bou, nos tarea principal ta pa 
prepara e persona aki cu tur 
e informacion cu e lo mester 
y yuda su persona yega na un 
entrevista laboral, en prin- 
cipio no ta duna trabou pero 
ta fungi como un brug entre 
abo y dunado di trabou,” sr. 
Stamper a bisa. 

E prome fase ta locual DPL ta 
ofrece gratis, cual ta encera cu 
esunnan cu ta acudi na DPL 
ta haya entrevista laboral. E 
entrevistanan ta wordo teni 
pa e compania y ta respon- 
sabilidad di e persona pa con- 
vence e dunado di trabou cu 
e ta un bon candidato cual 
DPL no tin influencia riba 
dje. 

No ta haya trabou 

Ta wordo scucha cu mester 
hende pa traha den oficina 
mester por cumpli cu cierto 
diploma y idioma entre otro. 
E persona ta haya entrevista y 
no ta haya e trabou. Sinem- 


bargo otro hende ta bay en- 
trevista y haya e trabou, cual 
no tin e diploma y tampoco 
por domina e idiomanan cu 
inicialmente tabata rekisito. 
Sr. Stamper a compronde cu 
e pregunta aki ta wordo referi 
na stranhero y el a contesta: 
“Na momento cu ta toca e 
parti pa personanan stran- 
hero, tin un maneho estricto 
riba procedura di ken ta haya 
permiso y ken no. Mester 
bisa si cu no ta tur compania 
ta pasa un vacatura na DPL. 
Pues ora cu nan no acerca 
DPL, nos no por monitor 
ken el a duna trabou,” Sr. 
Stamper a bisa. 

Tin hopi dunado di trabou cu 
ta busca personanan riba nan 
mes, y na e momento ey DPL 
no sa ken a bay of no. Locual 
ta importante pa bisa ta cu 
departamento di labor tin un 
seccion di investigacion cual 
ta nan responsabilidad den 
e caso aki pa controla ken a 
haya trabou of no. 

E grupo cu ta bishita DPL ta 
hopi algo dinamico y dificil pa 
midi, pasobra ta depende si ta 
midi un dia of comparacion 
den diferente dia. Por bisa cu 
e maneho ta, cu na momento 
cu un persona wordo manda 


na un entrevista laboral, e 
ta bay cu tres carta, uno pe, 
uno pa e dunado di trabou y 
uno cu mester regresa DPL. 
Na momento di entrevista e 
papel ey mester wordo yena, 
pues si el a haya e trabou of 
no y tambe si ta necesario e 
haya mas entrevista. DPL lo 
por “follow up” e ora ey di e 
segundo entrevista dentro di 
2 dia. Riba e papel tambe tin 
indicacion riba e motibo di- 
con e persona a haya e trabou 
y dicon e no a haya e trabou. 
Hopi biaha e motibo valido 
ta cu e hende no ta cumpli 
100% cu e rekisitonan, Sr. 
Stamper a bisa. 

Pa locual ta e contacto en- 
tre DPL y dunado di trabou 
e ta bay bon, tin diferente 
reunion frecuente cu repre- 
sentantenan y diariamente 
ta comunica cu nan riba va- 
caturanan andando y tambe 
vacaturanan di futuro. “Nos 
ta bisa cu nos ta desea si cu 
mas compania ta haci uzo 
di DPL su servicio gratis pa 
yuda nan haya hende y pa 
yuda hende local cu ta regis- 
tra pa haya trabou.” 

Proyecto Bijstand 

Desde aña pasa a bin cu e 

proyecto di bijstand camin- 


ta haci esey dificil pa subi e 
mercado laboral bek. 
Vestuario apto 

“Vestuario pa busca un tra- 
bou ta hopi importante. Na 
momento cu ta sali y ta yega 
DPL mester pensa cu bo 
ta buscando un trabou. Se- 
manalmente ta haya oportun- 
idad pa bay entrevista directo, 
hopi biaha mester cancela cita 
pa esaki, cu e chens cu no tin 
un segundo cita.” 

DPL ta cay den situacion 
asina ora cu tin peticion pa 
permiso, pues ora cu hotel ta 
pidi permiso pa persona mes- 
ter pasa via e maneho stipula 
pa gobierno cual ta pone cu e 
mester complica u tur rekisi- 
to di DPL cual ta encera cu 
hende local ta bay prome cu 
cualkier hende di otro na- 
cionalidad. DPL ta wordo 
informa te ora cu e ta bay na 
permiso di e trahadonan. 

Rol pa stranhero 
E maneho, certificacion, di- 
ploma experiencia di trabou 
entre otro y aspectonan cu 
e compania mester cumpli 
cun’e ta haci influencia riba 
e decision pa permiso. E1 a 
fmalisa bisando cu e maneho 
aki ta DPL so ta dicidi riba 
dje-O 

Saludo di 21 tiro 



Gobernador Interino, 
A.A. (Ella) Tromp-Yar- 
zagaray, a ricibi e saludo, 
na ocasion di entrada cer- 
emonial di e actual barco 


di stacion S.M. Van Ams- 
tel. 

E saludo a consisti di dos 
parti: un prome saludo di 21 



tiro na bandera di Reino, cu a 
keda contesta cu 21 tiro for di 
riba e pida beach na Bahia di 
Gobernador. 

E di dos saludo a bay pa 
Gobernador (interino) y 
tambe tabata consisti di 21 
tiro, y a keda contesta cu e 
saludo militar. 


Na e momento aki S.M. Van 
Amstel ta mara den haf di 
Oranjestad. 

E tarea mas importante di 
S.M. Van Amstel ta, ehecu- 
cion di contra operacionnan 
di droga. Banda di esey e bar- 
co ta percura tambe pa pres- 
encia maritimo den contacto 


estrecho cu Warda Costa di 
Teritorio di Caribe y por uza 
e barco aki pa presta yudansa 
di urgencia despues di pasada 
di un horcan. 

Recientemente e tripula- 
cion a pasa den un “eherci- 
cio di desaster M intensivo na 
Aruba.Q 


Johnsen 

nolary S6KVlcos 

AUCTION 

ex. 3:268 Civil Code of Aruba 

TUESDAY JULY14, 2015 

On Tuesday July 14, 2015, at 11 AM, at the office of JOHNSON NOTARY SERVICES situate 
the address Italiéstraat 50 Units 10 & 10-A Orange Plaza Mall, Aruba, will be auctioned i 
public: 

An empty parcel of lease land having an area of 334 m2, situated in Mabon, Arub< 
locally recorded as Fourth Division Section E number 1233. The lease rights wil 
expire on April 26,2028. 

This empty parcel can only be used as an extension ofthe parcel oflease land locally recorde 
asFourth Division Section Enumber 781. 

Starting bid: to be announced at a later date. 

Auction notary: mr. T.R. Johnson 

• The auction is subject to the general conditions for foreclosure auctions and special 

auction conditions which will be determined by acting civil law notary T.R. Johnson. 
These auction conditions are available for inspection at the office of the 
aforementioned acting civil law notary situated at Italiestraat 50 units 10 & 10-A, 
Aruba. 

• The auction will take place by raising bids and by decreasing bids, in one 
session. 

• Seller has the right to not accept any bid. 

Each bidder must be able to submit a bank-guarantee issued by a reputable bank in 
Aruba to the amount of the highest bid increased with the charges for the auction 
costs. 

The auction may be stopped or postponed at any time. 

FOR MORE INFORMATION. PLEASE CONTACT: 

JOHNSON NOTARY SERVICES 
c/o mr. Berry Weijers 
Italiestraat 50 
Units 10 & 10-A 

tel.# 280 9950 - fax # 280 9949 
email: bweiiers@i ohnsonnotary.com 


MinisterPaul Croes: 


Declaracion di Diego de 
Cuba ta ridiculo 



M Declaracion di Diego de 
Cuba di STA cu mi a can- 
cela un reunion pa bay 
hacimento di aña di mi 
señora ta ridiculo y ta un 
mentira. 

Dos or di atardi mi no a bay 
ningun fiesta", Minister Paul 
Croes a declara despues di 
scucha declaracionnan di 
Sr. Diego de Cuba. M Mi ta 
considera sr. De Cuba un 
sindicalista serio, cu mi ta 
lamenta cu e mester recori 
na mentira y declaracion ab- 
surdo asina M , Minister Croes 
a bisa. Bisando esaki Minister 
Croes a bisa tambe cu e top- 
ico di koppelbazen a wordo 
trata den algun ocasion cu 
WAB y tambe sindicatonan. 
Tambe Minister Croes a 
bisa cu e Gobierno aki ta 


esun cu a cambia e ley “Ke- 
tenaansprakelijkheid” neta- 
mente t pa controla e tipo di 
practicanan aki den sector di 
construccion. Tambe Minis- 
ter a bisa cu companianan cu 
no ta cumpli cu nan traha- 
donan, por ehempel kedando 
sin paga nan prima di AZV of 
AOV ta wordo controla pa e 
companianan grandi y tambe 
pa Departamento di Labor. 
Na momento cu companian- 
an no ta cumpli cu nan pago 
di impuesto Departamento 
di Impuesto tin un tarea pa 
controla esaki. "Mi lo no laga 
e declaracionnan aki stroba 
e encuentronan cu STA, pa 
motibo cu mi ta mira e in- 
teres general riba e remar- 
canan aki M , asina Minister a 
conclui. □ 

Comunidad Filipino na Aruba a celebra 117 aña di 
independencia di nan pais natal 



ORANJESTAD - Ayera 
mainta comunidad Filipi- 
no na Aruba a celebra nan 
di 117 aña di independen- 
cia di nan pais. 

Cu presencia di nos princi- 
pal autoridadnan local en- 
tre nan Gobernador encarga 
sra. Ella Tromp-Yarzagaray, 
presidente di Parlamento, 
sra. Marisol Lopez-Tromp, 
miembronan di gabinete 
Mike Eman II y di Parla- 
mento, ademas di cuerpo 
consular y invitado en gen- 
eral, pa di 13 aña consecutivo 
e comunidad Filipino a hisa 
nan bandera riba Wilhelmina 
park relaciona cu nan dia na- 
cional. 

Aunke Prome Minister sr. 
Mike Eman no tabata pre- 
sente e tabata bon representa 
cu tres minister: sra. Mi- 


chelle Hooyboer-Winklaar; 
sr. Mike de Meza y sr. Paul 
Croes. Prome Minister en- 
carga sr. Mike de Meza kende 
tabata tin un camisa tipico di 
Filipina bisti a trece un breve 
discurso caminda el a enfoca 
riba libertad. E mandatario a 
laga sa cu libertad ta na mo- 
mento cu bo por celebra cul- 
tura di tur pais libremente. E1 
a agrega cu aki na Aruba sigur 
tur “nos rumannan cu ta de- 
scendiente di otro paisnan, ta 
biba akinan conhuntamente 
y e ta bira locual nos ta yama 
tambe, e Arubano nobo”. 

E mandatario a declara: “Nos 
tur ta orguyoso di ta akinan 
cu tur nos conciudadano di 
Aruba pa e dia aki. E ta un 
dia hopi importante pa nos 
rumannan Filipino cu ta cel- 
ebra e dia di independencia”. 




Consul honorario di Fili- 
pina na Aruba, Sra. Ami 
Henriquez-Mendez a destaca 
con orguyoso su comuni- 




dad ta di por celebra un dia 
asina importante pa nan. E1 
a gradici den nomber di su 
comunidad na e gobierno y 
tur autoridad local cu ta cel- 
ebra hunto cu nan. E biaha 
aki nan a introduci e Awards 
Presentation pa Filipino & 
Arubano pa reconoce un 
grupo di persona di e comu- 
nidad Filipino pa nan deter- 
minacion y perseverancia. 
Tambe personanan local cu 
a yuda e comunidad Fili- 
pino pa nan por a logra nan 
meta aki na Aruba y Filipina. 
Consul Henriquez-Mendez 
a comparti un mensahe di 
pabien en conexion cu Dia 



di Filipina cu el a ricibi fei e 
popular bringado Filipino, 
Manny Pacquiao.Q 

Hues apospone e casopa ultimo biaha y a bisa busca un otro 

Sospechoso di intento di mata a reclama cu su abogado a laga 

su persona na caya 


ORANJESTAD - E homber 
J.R.P. pa di tanto biaha ta 
presenta den Corte sin cu 
su abogado ta presenta. E 
biaha aki el a rabia y a bisa 
Hues cu e abogado a laga 
su persona na caya atrobe. 
Hues a duna e sospechoso 
e ultimo chens pa busca un 
abogado nobo. 

Acusacion 

E acusacion contra J.R.P. ta cu 
dia 30 di September 2012, el a 
tira cu un arma di candela riba 
un persona. 

Abogado ta malo 


Hues a bisa J.R.P. cu atrobe 
a haya carta di abogado mr. 
Duijneveld pa pospone e caso. 
J.R.P. a bisa Hues cu despues 
cu a pospone e caso ultimo bi- 
aha, el a bay papia cu e abogado 
y reclama e hecho cu el a paga 
y e abogado no a haci su tra- 
bao. J.R.P. a bisa Hues cu e no 
sa pakico e abogado no a pre- 
senta. 

Hues a bisa cu anterior a pal- 
abra cu lo sigui cu e caso cu of 
sin abogado. Sinembargo Hues 
a bisa cu e no por obliga e so- 
spechoso pa sigui cu e caso sin 
asistencia di un abogado. J.R.P. 
a bisa Hues cu e kier asistencia 


di abogado. 

Hues a mustra cu debi na 
malesa, e abogado a pidi pa 
bolbe pospone. Fiscal a bisa cu 
cada biaha atrobe e abogado ta 
pidi pa pospone e caso pa mo- 
tibo di salud. Fiscal a bisa Hues 
cu e kier pa sigui cu tratamento 
di e caso awor. No por ta asi- 
na cu cada biaha ta pospone e 
caso. 

Caso posponi atrobe 

Hues a bisa J.R.P. cu e ta bay 
duna su persona un chens mas. 
El a bisa J.R.P. pa busca un 
otro abogado. E1 a remarca cu 
ta tres aña ta pospone e caso 


cada biaha. E1 a bisa cu ultimo 
biaha cu e ta duna J.R.P. chens. 

Por spera castigo 

Hues a bisa cu e ta bolbe 
pospone e caso. Hues a hala 
atencion di e sospechoso cu no 
kere cu door di e tardanza, esey 
kiermen cu lo bay haya menos 
castigo. 

Na opinion di Hues, no ta pa 
motibo di Ministerio Publico 
ni Corte, cu e tratamento ta 
tardando sino ta door di e abo- 
gado mes, cu cada biaha ta pidi 
pa pospone. 

E acusacion ta serio. Fiscal a 
pidi Hues pa e haci un cam- 


bio chikito den e parti subsid- 
iario di e acusacion. E1 a pidi 
pa pone cu subsidiario J.R.P. 
lo a menasa un persona cu un 
arma. 

Ta asina cu despues di e check 
e agenda di casonan penal cu 
Ministerio Publico ta prepa- 
rando y tambe e schedule di 
casonan penal di Corte, Hues 
a dicidi cu ta pospone e caso pa 
dia 3 di September 2015. 

Awor J.R.P. lo mester haci su 
esfuerso pa mas lihe posibel 
e haya un abogado cu lo por 
studia e caso bon pa asina por 
yuda .Q 


Dos mucha condena pa a abusa di 4 mucha menor di edad 


ORANJESTAD - Ayera 
mainta Corte den Prome 
Instancia a dicta sentencia 
den un caso penal cu Min- 
isterio Publico a cuminsa 
contra dos mucha menor 
di edad. Ambos a wordo 
haya culpabel di a abusa di 
4 mucha menor di edad. 

Caso cu portanan cera 

Algun siman pasa, Bon Dia 
Aruba a wordo informa cu lo 
trata e caso cu portanan cera, 
mirando e seriedad y cu ta tra- 
ta di menor di edad. Segun ley, 
ora ta trata di menor di edad, 
hopi biaha ta trata e caso cu 
portanan cera. 

Sinembargo, segun ley, tur 
sentencia mester wordo duna 
cu portanan habri o sea cu 
prensa y publico por ta pre- 
sente. Esey a sosode ayera 
tambe. 

Ta di aplaudi cu Hues a tuma 
un rato pa splica e mayornan 
di e victimanan cu tabata pre- 
sente y tambe mayor di e dos 
acusadonan, con e ley penal pa 
hubentud ta hinca den otro. 
Hues a mustra cu pa e mucha 
S., segun ley penal, no por 
persigui ningun persona cu 
ta mas jong cu 12 aña. Den e 
lamentabel caso di abuso aki, 
tin un periodo caminda S. ta- 
bata menos cu 12 aña. E resto 
di e periodo si Hues ta haya 
proba cu S. y su ruman D. a 
haci actonan inmoral cu otro 
muchanan. Hues ta haya tur 
dos castigabel. 

Abusa di 4 mucha 

Hues a bisa cu pa e castigo e ta 
tene cuenta cu tempo cu e ru- 
mannan a haci e echonan, nan 
tabata menor di edad y ainda 
ta menor di edad. E1 a mustra 
cu recien a introduci ley penal 
nobo. A introduci ley special 
pa hubentud caminda e cas- 
tigo ta menos cu e castigo pa 
adulto. Hues a bisa cu ta com- 
prendibel cu e victimanan tin 
menos comprension pa esaki 


pero legislacion ta tene cuenta 
riba e cambio di comportacion 
di e mucha pa ora e sali di pri- 
zon, e ta cambia su bida. 

Den e caso aki 4 mucha chikito 
a wordo abusa di nan. Hues ta 
haya cu e dos rumannan a pen- 
sa riba nan satisfaccion y no a 
pensa riba e consecuencia pa e 
muchanan. E ta haya cu e ru- 
mannan a abusa di e confianza 
cu e muchanan tabatin den 
nan. Ta conoci cu den casonan 
di abuso sexual, e muchanan lo 
por keda afecta. Hues a mus- 
tra cu e muchanan, ora nan 
bira grandi nan por haya nan 
mes confronta cu problema 
emocional y sexual. E ta haya 
cu e dos rumannan no a tene 
cuenta cu esaki. 

Hues tambe a tene na cuenta 
cu ta prome biaha nan ta cay 


cera pa algo asina y cu nan a 
realisa cu loke nan a haci no ta 
bon. 

Analisis di psychiaternan 

Hues a mustra cu dos psy- 
chiater specialisa den mucha, a 
evalua e rumannan y a entrega 
dos rapport. Cada un tin su 
punto di bista. Den caso di S. 
nan ta conseha pa e bay Centro 
Ortopedagogico y cu Reclasse- 
ring mester guia esaki. Hues a 
bisa cu mirando e consehonan 
ey, e ta bay di acuerdo cu exi- 
gencia di Fiscal cu excepcion 
di ehecucion di inmediato di 
condicionnan. 

Pa loke ta D., Hues a mustra 
cu un psychiater a conclui cu 
D. tin un deficiencia mental. 
Pa motibo cu e tambe tabata 
victima di abuso sexual tempo 


e tabata mas jong. E psychiater 
a conseha pa D. bay un insti- 
tucion special na Hulanda pa e 
haya tratamento special. 

E otro psychiater no ta com- 
parti e opinion ey. Hues a bisa 
cu e otro psychiater den su rap- 
port ta mustra cu e no ta haya 
cu mester manda D. Hulanda 
caminda e no por papia Hulan- 
des. E psychiater ta kere mas pa 
D. interna na Centro Ortope- 
dico tambe. Na opinion di e 
psychiater den su rapport, e 
envolvimento di famia ta hopi 
importante den e tratamento 
di D. y si D. bay Hulanda esey 
no ta posibel. 

Hues a mustra cu den ley pe- 
nal di hubentud, ta stipula cu 
Hues lo por tuma un decision 
cu ta mas na beneficio di e so- 
spechoso su tratamento. Hues 


a bisa cu e ta kere mas den e 
conseho di e di dos psychiater. 
Hues no ta haya cu si manda 
D. Hulanda, esaki lo ta na ben- 
eficio pe. Hues ta haya cu e ob- 
servacion di e prome psychia- 
ter no ta cumpli cu exigencia di 
ley y ta rechasa e exigencia di 
Fiscal. Hues si ta haya impor- 
tante pa D. haya tratamento. 
Haya cu D. mester haya e me- 
sun castigo cu S. 

Castigo 

Hues a condena D. y S. na 365 
dia di prizon di cual 158 dia 
ta condicional, cu un tempo 
di prueba di 2 aña y cu condi- 
cion cu 1 Juli 2015 nan lo bay 
Centro Órtopedico (OC) y 
sigui tur instruccionnan cu ta 
wordo duna. Ambos lo mes- 
ter bay haya tratamento di 
psychiater.Q 

Departamento di Naturalesa y Medio Ambiente: 

"Let's Talk About Trash" 




ORANJESTAD - DNM su 
evento a wordo organisa 
cu e proposito pa consci- 
entisa publico di e impor- 
tancia di nos lama como 
tambe con importante 
ta pa tene nos lama liber 
di polucion. Por ultimo 
DNM su meta tawata pe 
publico presente afirma 
pa e Better Bag Chal- 
lenge. 

Pa logra e exito di e evento, 
DNM kier a gradici ATA cu 
a team up pa World Oceans 
Day. ATA a laga diseña 4 
bunita diseño cu mensa- 
henan positivo relaciona cu 
nos bida marino. ATA a dis- 
tribui esakinan tambe na tur 
nan partnernan local como 
internacional pa yuda cu e 
conscientisacion di e tema. E 
background tawata fotonan 
di e hoben fotografo Arman- 
do Goedgedrag. 

E evento a inicia despues 
cu solo a baha y Sr. Gisbert 
Boekhoudt director di DNM 
a yama bonbini na e invita- 
donan djey sigui pa algun 
palabra di Sr. Emil ter Horst 
di Arikok National Park. Pa e 
anochi aki DNM a presenta 
e video Trash Talk sigui pa 
presentacionnan di nos invi- 
tadonan. Miembro di parla- 


mento di Aruba Sr. Donny 
Rasmijn a presenta algun 
cifranan pa locual ta trata e 
problematica di saconan di 
plastic na Aruba. Sr. Anthony 
Hagedoorn cu tin sail tour 
cu ta frecuenta e area di lama 
banda di dump a describi e 
storia tristo cu e ta frecuenta 
dia den dia afo riba lama na 
e sitio. E ta conta di su dife- 
rente experiencianan rela- 
ciona cu limpiesa bou di awa 
pero tambe a presenta idean- 
an innovativo pa haci e area 
bou lama limpi. E ultimo 
presentando Sr. Castro Perez 
di Aruba Reef Care proyecto 
a elabora ariba nan experien- 
cia di 20 aña como organisa- 
donan di e limpiesa nan aki. 
E la duna hopi tipnan valioso 
na e publico con pa yuda tene 
nos beachnan limpi pero na 
mes momento a pidi nan pa 
sign up pa reef care cleanup 
na September 2015. Por ul- 


timo a duna oportunidad na 
e publico pa adresa cualkier 
preocupacion na e invita- 
donan y asina adresa pregun- 
tanan cu nan tawata tin pa 
e ocasion. E publico tawata 
masha envolvi y a duna hopi 
puntonan importante y ide- 


Oranjestad- Toyota ta 
conoci pa su modelo nan 
hybrid di calidad halto cu 
ta uza mucho menos gas- 
olin cu autonan di tecno- 
logia tradicional. 

Garage Cordia no solamente 
ta ofrece e modelonan di 
Toyota hybrid di mas nobo 
riba mercado mundial, pero 
tambe tin tur e experticio, 
conocemento y parts “den 


anan pa yuda tene e lamanan 
limpi y liber di plastic. E idea 
tras di esaki ta pa nos hende- 
nan haci nan parti y tuma ac- 
cion pa tene nos lama liber di 
polucion di plastic. 

DNM a curasha e publico 
pa acepta e reto Better Bag 
Challenge y nos a ricibi 50 
sign ups. E reto ta encera pa 
bay lo menos un aña sin uza 
saconan di plastic, na luga di 
esaki por uza tasnan duradero 


cas” pa ofrece e pakete com- 
pleto di benta y servicio na tur 
cliente cu scoge pa cualkier 
un di e modelonan di Toyota 
hybrid den nan showroom 
na Camacuri. 

Luna di juni ta Luna di Toy- 
ota Corolla, unda cu Garage 
Cordia ta ofreciendo un “Red 
Tag Event” diasabra dia 13 di 
juni cu un descuento super 
special riba e modelo Toyota 
Corolla Base. Hunto cu RBC 
Royal Bank, Garage Cordia 
ta combina e descuento spe- 
cial di 3.000 florin, cu interes 
atractivo riba e compra di un 
Toyota Corolla Base nobo. 
RBC ta ofreciendo 100% fi- 
nanciamento riba Toyota 
Corolla, cu un interes di 
7.75% (9% APR), cu ta cum- 
insa cu pagonan mensual di 
Afl. 798,37 pa un periodo te 
cu shete aña; descuento riba 
seguro di auto y un chens 
pa gana 1000 florin bek riba 
e seguro. Ademas ta ofreci- 


di compra of cahanan. Bo por 
sign up ainda via nos pagina 
di facebook , Dnm Aruba, 
pa mas informacion. www. 
facebook.com/dnmaruba of 
tambe por sign up via world- 
oceansday.org 

E anochi aki no tawata posi- 
bel sin e cooperacion di ofic- 
ina di Minister di Asuntonan 
General, ATA, Parke Arikok, 
nos oradornan. □ 


endo clientenan e opcion pa 
paga solamente e interes riba 
nan prestamo durante di e 
dos prome lunanan. 

Na mes momento, Garage 
Cordia ta presenta un “Red 
Tag Event Special” di Afl. 
54.625 pa e Toyota Prius C, 
un auto hybrid hopi yamati- 
vo, atractivo y super econom- 
ico den su uzo di gasolin. E 
Prius ta un vehiculo hopi co- 
modo cu di berdad ta haci un 
diferencia riba e “carbon foot 
print” di su doño riba medio 
ambiente. 

Pa e modelonan Hybrid aki 
GarageCordia ta ofrece 5 aña 
di servicio di mantenemento 
gratis. 

Bishita Garage Cordia for di 
9’or di mainta pa l’or di atar- 
di diasabra awo y test drive bo 
auto nobo, sea ta un Corolla, 
conoci como un vehiculo 
hopi confiabel y duradero, of 
un Prius C. □ 

Nos ta graba 
tur sorto di 

Compramos 
Vendemos 

Arreglamos todo tipo de Joyas 

Contamos con un Buen Surtido de 
Pulseras y Baterias para Relojes 

palabaySecabo 

Pañanan! 

Pasa y Laganan na: 

AQUA 

^ LAUNDRY 
Habri di Dialuna pa Diasabra 
7:30am non stop 7:30pm 
Diadomingo de 9:00am - 1:00pm 

Tel: S8TWZ 


AQUA 

LAfNllR\ 


llb 





SIDEBAR 



OPEN DAILY FOR BREAKFAST, LUNCH, DINNER & DRINKS 

SUNDAY - THURSDAY FROM 8:00 AM - MIDNIGHT 
FRIDAY & SATURDAY FROM 8:00 AM -1:00 AM 

DAILY SPECIALS FREEWIFI 

FREE & AMPLE PARKING 6ICE-COLD DRAFT BEERS 

6 FLAT SCREENS KIDS MENU & KIDS CORNER 

BARREL AGED COCKTAILS ARUBA'S LARGEST BOURBON SELECTIGN 


RENAISSANCE (SEAPORT) MARKETPLACE I ORANJESTAD 
TEL: +297 583 5511 I WWW.SIDEBARARUBA.COM 

Garage Cordia ta invita comunidad pa 
cera conoci cu Toyota Prius C 















































RIBA CAYA|££ 


DIASABRA 13 JUNI 2015 


Hoben transporta cu urgencia 
pa hospital 




ORANJESTAD - Dia- 
bierna merdia algo pasa 
di l’or di merdia unda 
Brandweer ta wordo pidi 
pa bay cu urgencia na Ma- 
ria College MAVO. Me- 
sora Brandweer ta dirigi 
nan mes pa Maria College 
MAVO. Na yegada di 
brandweer nan ta topa cu 
un hoben para na e cura 
y un di su dedenan staca 
na un hero di punta riba e 
cura. 

Personal di Brandweer a nota 
cu e situacion tabata uno se- 



rio y mesora a solicita pa un 
ambulance, pa motibo cu e 
hoben su color di cara a cum- 
insa cambia y tabata bayendo 
flauw. 

Na e momento ey no tabata 
tin niun ambulance disponi- 
bel, a dura casi 35 minuut pa 
un ambulance a yega na e si- 
tio. Brandweer a cuminsa cu 
e trabounan necesario pa cor- 
ta un pida di e hero di e cura 
cu tabata staca den e dede. E1 
a wordo transporta cu urgen- 
cia pa hospital cu e pida hero 
na su dede.Q 


Ristamento preventivo riba posesion di arma di candela 


Ministerio Publico y Cu- 
erpo Policial di Aruba 
(KPA) ta informa cu Po- 
lis lo rista preventivo riba 
posesion di arma di can- 
dela di diasabra 13 di juni 
2015 di 6’or di anochi te 
diadomingo 14 di juni 2015 
pa 6’or di mainta na entre 
otro, e hotelnan grandi. 


E area di riesgo di siguridad ta 
encera seis zona, esta: 

zona I: Hotelnan (pan- 
ort di Ritz Carlton, rotonde 
di Marriott, luz di trafico 
na Wendy’s, crusada di ex- 
House of Cheng, Olde Mo- 
len te na Bubali Plas, pariba 
direccion di Phoenix Hotel te 
na beach) 

zona H: Malmok (pan- 


ort di Ritz Carlton direccion 
di Malmok y Arashi) 

zona IILNoord (luznan 
di trafico na Rio Berde, Caya 
Calco, Kamay, Palm Beach, 
Diferente Bar) 

zona IV: Yen Yen Bar 
and Restaurant 

zona V: E Boco Bar and 
Restaurant 

zona VI: Eagle Beach 


(pazuid di Phoenix Hotel, 
crusada di Bubali Plas, luznan 
di trafico Bubali, Morgan’s 
Island Waterpark, caminda 
grandi direccion di Costa 
Linda te na Phoenix Hotel). 

E area den cual por rista pre- 
ventivo riba posesion di arma 
di candela, a wordo a punta 
pa fiscal, despues di autori- 
sacion di Hues -Comisario a 


base di articulol2 lid 2, 13 lid 
2 en 14 lid 2 di Ley di Arma 
di Candela. Polis tin den e 
area di riesgo di siguridad aki 
e autorisacion pa para hende 
y rista nan preventivo na nan 
paña, pa habri pakinan di cos- 
nan y investiga e contenido di 
esakinan y pa investiga vehic- 
ulonan riba posesion ilegal di 
arma di candela. 


Curso pa Team di Aresto ta prueba di bon cooperacion den 

Reino riba tereno di husticia 




ORANJESTAD - Diabi- 
erna mainta tabatin un 
ceremonia na Marinier- 
skazerne unda cu tabatin 
entrega di diploma na un 
grupo di funcionarionan 
di Team di Aresto cu a fi- 
nalisa un curso. 

Den e curso aki a participa 
miembronan di Team di 
Aresto di Aruba, Corsou, Sint 
Maarten y islanan BES. 


Minister di Husticia Arthur 
Dowers, cu tabata presente 
na e ceremonia aki a expresa 
satisfaccion cu tipo di curso- 
nan asina ta wordo organisa y 
cu esaki ta a base di bon coop- 
eracion cu tin entre e Minis- 
ternan di Husticia di Reino. 
Minister Dowers a splica cu 
esaki ta e tipo di cooperacion 
cu nan a bin ta trahando pa 
logra ultimo añanan. P’esey 
e ta contento e encuentro- 


nan di Consulta di Minis- 
ternan di Husticia cu a bin 
ta tumando luga den forma 
regular e ultimo cinco añan- 

an. Loke si tabata para central 
den e consultanan aki, sigur 
di banda di Aruba, ta e coop- 
eracion riba tereno di husti- 
cia. “No solamente papia y 
pidi pa esaki tuma luga, pero 
tambe a duna continuidad na 
esaki.” E cooperacion, Dow- 
ers a splica, no ta solamente 
den cursonan cu ta wordo or- 
ganisa hunto pero tambe pa 
den practica. “Aruba semper 
tabata cla pa manda su Polis 
pa sea Sint Maarten, Boneiro 
of Corsou, pero tambe di 
Team di Aresto, Recherche 
of Landsrecherche. Y e coop- 
eracion aki ta vice versa tam- 

be, ” e mandatario a duna di 
conoce. Y awor ta poniendo 
den practica, e cooperacion 
cu a wordo logra pa loke ta 
cursonan. “E cursonan di 
e forma aki ta pone bo siña 
conoce bo hendenan y ta haci 


e trabou di Polis riba e otro 
islanan hopi mas facil. Esaki 
pasobra mayoria di crimen 
nan ta pasa nos fronteranan 
pero den nos mesun Reino. 
P’esey ta importante pa nos 
conoce otro y traha hunto.” 
Ademas di e cooperacion den 
intercambio di personal, e ta 
yuda tambe na baha gastonan 
ora cu ta organisa curso den 
combinacion cu otro. Prin- 
cipalmente si tene cuenta cu 
semper e curso ta cuminsa 
cu un grupo grandi, pero na 
caminda hopi ta cay afo. Den 
un caso asina, si un pais or- 


ganisa esaki su so, e gastonan 
lo ta hopi mas halto. 

Tanto Sint Maarten como 
Hulanda a expresa satisfac- 
cion grandi pa mira con e 
islanan ta coopera cu otro. Y 
tur a compromete nan mes 
pa sigui cu e cooperacion di 
e forma aki. Tin algun tema 
riba agenda cu lo mester wor- 
do discuti proximamente. 

E Consultanan di Husticia ta 
un di tereno di trabou mas 
hancra den e cooperacion di 
Reino. Y ta e tereno riba cual 
e cooperacion ta funciona 
mas miho den Reino. □ 

Falta di duna preferencia a laga dos auto kibra 



WESTSTRAAT - Diaran- un accidente. informa cu e chauffeur di e 

son den careda di 4’or di atar- Patruya di trafico y ambu- Hyundai no a duna prefer- 

di riba e crusada di Weststraat lance a presenta na e sitio. Na encia na e Kia Rio cu tabata 

y Prof Lorentzstraat a sucede yegada di polis nan a wordo bayendo direccion pariba y 



cu consecuencia cu el a dal e medico nan a atende cu e 
Kia Rio. Ambos auto a keda dama cu tabata bisa cu e tin 
cu basta daño material. Para- dolor. □ 



Auto ta dal peaton 
na Cumana 


CUMANA - Diahuebs pa 
mas o menos 9’or y mey di 
anochi na altura di Casa Vieja 
Restaurant un auto a dal un 
persona. Na yegada di polis 
nan ta topa cu un persona cu 
un rasca na su elleboog, e no 
tabata mustra nada grave. 


Na e momento ey ambulance 
tabata ocupa y no tabata tin 
un ambulance disponibel pa 
atende e peaton. 

Polis a bisa cu e mes mester 
busca un transporte pa bay 
hospital, mirando cu e no 



tin auto y ningun hende pa bisa cu e lo mester bay warda bulance por bin pa por haci 
transporte pa hospital, polis a hopi na e sitio te ora un am- un chekeo medico cun’e.Q 


Kitesurfer a resulta herida despues di a cay 

for di halto 

MALMOK - Diahuebs den man hut a sucede un acci- 
oranan di atardi na Fisher- dente cu un kite surfer cu a 



cay for di halto dal su curpa. 
E homber tabatin basta sla na 
su curpa y personanan na e 
sitio a yama Centro di Alar- 
ma y ambulance a presenta 
na e sitio. Paramedico di 
Ambulance a trata e victima y 
asina a stabilisa su persona na 
e sitio pa despues transporta 
e victima pa hospital pa aten- 
cion medico mas avansa. □ 

Union entre HP y Aruba Networks: 


Lo ofrece miho servicio den e area di red sin waya 


Na maart di e presente 
aña, HP, compania Es- 
tadounidense di material 
electronico, a yega na un 
acuerdo pa e adkisicion 
di Aruba Networks pa 
24.67 dollar cash pa cada 
accion locual ta refleha 
un balor di patrimonio 
di aproximadamente 2.7 
mil miyon di efectivo y 
debe. 

Recientemente, compania 
HP a completa e adkisicion 
di e red sin waya aki cu e 
obhetivo di aumenta e tran- 
sicion di rednan di acceso 
unifica pa duna usuarionan 
un experiencia mas consis- 
tente di red di cable of red 
sin cable. 

HP tin un posicion fuerte 
den e sector di rednan di 

di 729 miyon di dollar na 
2014 y a reporta un crece- 
mento anual di 30 porciento 
na e ultimo cinco aña. Actu- 
almente Aruba 
Networks ta conta cu 
aproximadamente 1800 em- 
pleado y ta ofrece diferente 
solucionnan di comunica- 
cion electronico na sector 
di comercio menor y prov- 
eedornan di salud. □ 


motibo cu danki na esaki 
AxizWorkgroup por ofrece 
un miho solucion den e area 
di red sin cable. Aña pasa, 
AxizWorkgroup a wordo 
premia como e miho dis- 
tribuido di HP pa e revista 
Channelwise y lo tin hopi 
expectativa pa e presenta- 
cion di Aruba Networworks 
Inc. na e canal pa nan ofrece 



area local (LAN - Local Area 
Network) y awo ta comple- 
menta su infrastructura cu 
e adkisicion di WLAN di 
Aruba. E adkisicion aki, lo 
aumenta di manera signifi- 
cativo oferta di HP pa ofrece 
solucionnan di mobilidad 
empresarial, teniendo na 
cuenta cu e sector sin cable 
ta un di e mercadonan di 
mayor crecemento awendia 
pa cubri e necesidad di co- 
municacion y conexion den 
e mundo di negoshinan y 
comercio. 

Segun Jim Holanda, HP 
Enterprise Group Ehecu- 
tivo na AxizWorkgroup, e 
adkisicion aki ta representa 
un oportunidad unico pa 


Coreccion 


Den e edicion di ayera di BON DIA Aruba riba pagina 
A11 di Ciencia y Tecnologia a comete un eror riba e ti- 
tulo di e prome noticia. Na luga di ta “Carga e “bacte- 
ria” di bo celular cu Wifi?” mester ta “Carga e “bateria” 
di bo celular cu Wifi?”. Nos ta pidi despensa pa esaki y 
di antemano danki pa e comprension. 


sede na Sunnyvale, Califor- 
nia, y ta un proveedor lider 
di WLAN (Wireless local 
area network). WLAN ta un 
sistema di comunicacion cu 
ta ricibi y transmiti datonan 
sin waya flexibel utilisando 
ondanan electromagnetico 
locual ta haci e diferencia cu 
e fibra optico convencional 
utilisa pa sistema LAN (Lo- 
cal Area Network). Aruba 
Networks a obtene entrada 

tessm 


e prebenta y apoyo tecnico 
necesario. 

E combinacion entre HP 
y Aruba Networks Inc. ta 
wordo encabesa pa Aruba 
cu e director ehecutivo 
Dominic Orr y director di 
strategia y tecnologia Keerti 
Melkote cu ta reporta tur 
locual ta pasa na Antonio 
Neri, lider di HP Enterprise 
Group. Cu e adkisicion aki 
HP lo tuma un posicion 
unico pa ofrece innovacion 
y e miho servicio pa satis- 
face e necesidadnan comu- 
nicativo di miyon di usuario 
rond mundo. 

Aruba Networks 

Aruba Networks tin su 



DIAD0MING0 

21 di JUNI, 2015 

Bingo = AWG 25,- pa carchi di 10 wega Cuminsando for di 1 pm na 
Progressive = AWG 3,- pa carchi di 6 wega Renaissance Convention Center 

0GRESIV0 TA MAS CU AWG 24.000,- (si esaki no wordo gana prome 

Wega 7.AWG 1500 

Wega 8.AWG 1500 

Wega 9.AWG 2500 

Wega 10.Progresivo 

51 te cu 54 jamada AWG 1.000,- 
55 jamada pariba AWG 500,- 

Wega 11.AWG 10.000 


Wega 1.AWG 750 

Wega 2.AWG 750 

Wega 3.AWG 750 

Wega 4.AWG 750 

Wega 5.AWG 750 

Wega 6.AWG 1500 

Benjamin Romero: 


“Nuevo Mundo” mas cu un Festival & Academy 







no di Scol di Musica. Berdad- 
eramente wak nan presente a 
haci mi hopi feliz, ya cu nan 
presencia den un actividad di 
halto contenido academico 
y nivel musical, sigur ta ali- 
menta nan pasion y nan don 
musical. Mescos cu a sosode 
cu e hoben di Puerto Rico di 
origen Dominicano, Kelvin 
Diaz. 

Kelvin ta toca e “Cello” cu un 
gran habilidad. E fluit tabata 
e prome instrumento cu el a 
yega di toca ora cu e tabata 
apenas un mucha di menos 
cu 10 aña. Pero ora cu el a 
drenta scol preparatorio cu 10 
aña, el a namora di e “Cello”. 
“Ora mi a cuminsa toca e in- 
strumento aki, ma sinti cu e 
cello tabata papia cu mi”, el 
a bisa mi. E scol preparatorio 
aki su meta ta pa prepara e 
muchanan musicalmente pa 
nan drenta na e Conservato- 
rio di Musica di Puerto Rico, 
unda Kelvin ta actualmente. 
Diaranson ultimo e hoben di 
19 aña aki tabatin un presen- 
tacion cu e maestro pianista, 
sr. Arnaldo Pizzolante, kende 
ta maestro di piano di e Con- 


servatorio di Estado Aragua 
(Venezuela) y miembro di 
Orkesta Sinfonico di Ven- 
ezuela. 

Kelvin cu su inseparabel 
amigo e cello construi na 
1986 (aña cu Aruba a logra 
su Status Aparte) y su arco di 
1903 (aña cu Panama separa 
fei Colombia), a interpreta e 
prome y e di dos Sonata di 
Shostakovich. E tabata algo 
gewoon sensacional, espec- 
tacular y bunita. 

Mescos cu Kelvin cada alum- 
no cu ta participa di NMFA 
tin su propio historia, un 
mas bunita y feliz cu otro. 
Algun di nan ta bini di famia 
extremadamente humilde 
cu un dia milagroso a ricibi 
como regalo for di un perso- 
na caritativo, un instrumento 
musical, cu a scapa nan bida 
di bay riba mal caminda. Un 
instrumento cu ta papia cu 
nan, manera e cello a papia 
cu Kelvin. E ora mi ta realisa 
cu e plataforma di Nuevo 
Mundo ta mas cu un festival 
& academy... y nos tin esey na 
Aruba. Ban saca e miho pro- 
becho di djel.Q 


Tin ocasion cu mi ta gusta 
scucha un cu otro obranan 
di musiconan clasico mane- 
ra Johann Sebastian Bach y 
Ludwig van Beethoven, muy 
specialmente ora cu mi ta 
lesando un buki of skirbien- 
do riba algun genero literario. 
Sinembargo ora mi a realisa 
mi prome entrevista cu e fa- 
moso violinista Venezolano y 
director artistico di NMFA, 
sr. Simon Gollo, tocante e 
realisacion y importancia di 
bin cu e festival menciona 
na Aruba, un interes grandi a 
lanta fei di mi. 

Sr. Gollo ta un figura renom- 
bra cu a logra proyecta su 
mes musicalmente no sola- 
mente den su pais natal, sino 
internacionalmente. E tin un 
trayectorio den scenarionan 
prestigio manera Cham- 
ber Society of Philadelphia, 
92Y-Kaufmann Concert Hall 
(NY, USA), Chamber Music 
Society of Detroit, National 
Gallery of Art (Washing- 


ton DC, USA), Bolivar Hall 
(London, UK), TeatroTer- 
esa Carreño (Caracas, Ven- 
ezuela). Tambe e ta un peda- 
gogo, y e ta duna les y clase 
magistral den henter mundo. 
Regularmente Sr. Gollo ta 
wordo invita pa e Profesor 
Naoko Tanaka di departa- 
mento de pre universitario di 
Julliard School of Music di 
New York. 

E echo cu un figura asina de- 
staca y reconoci a scoge Aru- 
ba como escenario pa realisa 
un festival di e caliber aki m’a 
considera como un gran priv- 
ilegio, y el a crea un expecta- 
tiva grandi cerca mi persona. 
For di e prome dia cu Nuevo 
Mundo Festival & Academy a 
inicia dialuna ultimo, mi no 
a perde niun di su concier- 
tonan gratis, masha agradabel 


Despues di atende como 
prensa e desaroyo di e 
prome Nuevo Mundo Fes- 
tival & Academy (NMFA) 
cu actualmente ta tuman- 
do luga Aruba, ma prefera 
di skirbi e articulo aki na 
titulo personal. Mi ta cum- 
insa bisando cu absoluta- 
mente mi no ta un experto 
riba musica clasico, tam- 
poco un fiel amante di dje. 


mes di e festival academico 
aki. E maestro y director di 
orkesta, sr. Osvaldo Ferreira 
a conduci magistralmente e 
“master class” aki, dilanti un 
grupo di studiantenan di mu- 
sica di 11 pais di henter mun- 
do. Cada un di nan a toca nan 
respectivo instrumento mu- 
sical den e sala chikito di Cas 
di Cultura. 

Maestro Ferreira a conduci 
di un forma sublime e sec- 
cion aki manera e ta dirigi e 
Orkesta Sinfonico di Paraná 
na Brasil. E ta director artisti- 
co di e Curitiba International 
Music Festival, cual ta wordo 
considera e evento musical 
mas grandi di America La- 
tino. 

Cu un gran energia y entu- 
siasmo, Ferreira tabata trece 
dilanti su conseho, obser- 
vacion, sugerencia cu tabata 
berdaderamente un les pa su 
studiantenan y pa su publico. 
Den un laso di apenas un ora 
y mey, nos a siña y ricibi in- 
formacion valioso di un for- 
ma ameno. 

Den e seccion di master class 
aki tabatin muchanan Arubia- 


y pedagogico. 

Mi ta reconoce cu mi forma- 
cion escolar riba musica clas- 
ico tabata hopi limita. Mi vak 
di musica den scol secundar- 
io tabata haci enfasis riba mu- 
sico tipico y folklorico di Co- 
lombia, pero masha poco riba 
e genero clasico. 


Diamars ultimo, NMFA ta- 
batin un “master class”. E 
dia ey tabata uno clave pa mi 
compronde y balora e esencia 

plus ta organisa un anochi di informacion 


Charla tocante herencia 

Grupo Nucleo 60 

ORANJESTAD - Nu- 
cleo, kende ta un grupo 
di 60 plus ta organisa un 
anochi di informacion. 
Esakinan lo tuma luga dia 
15 di juni na Biblioteca 
Nacional na San Nicolas 
y sr. Lopez di Lopez Law 
lo ta esun cu ta presenta e 
informacion. E charla lo 
enfoca riba curatela y her- 
encia. 

Mas despues den luna di sep- 
tember lo tene un otro ano- 


chi di informacion tambe. 
E grandi nan lo ta presente 
e anochi ey, e gruponan or- 
ganisa tambe lo bin. E ta 
importante pa conbibi situa- 
cionnan cu grandi nan ta 
pasa aden. E anochi di charla 
aki ta habri pa tur hende y 
nan ta encurasha esunnan 
mas hoben den famia bin pa 
nan comprende e problem- 
anan social cu e grandinan 
ta enfrenta den comunidad. 
Glenda Bareño cu ta rep- 
resenta un di e gruponan 


aki, ta bisa cu nan ta bisa cu 
ta importante pa dialoga riba 
e problemanan cu hende 
grandi ta enfrenta den comu- 
nidad. Riba caminda, ora nan 
bay banco, etc. CEDE Aruba 
ta duna e grupo nucleo aki 
sosten fmanciero, pasobra 
sin nan sosten esaki no lo ta 
posibel. Tin hopi proyecto 
riba caminda pero locual 
mester ta placa y forsa di bo- 
luntad. Sra. Bareño ta bisa 
cu e ta pensa cu e charlanan 
aki ta di gran balor pa hende 



grandi y nan famia mirando 



cu ora e grandi muri bay ta 
hopi trabou mester wordo 
haci pues ta bon nan man- 
tene nan mes bon informa 
riba locual mester tuma luga. 

E grupo 

Grupo Nucleo a wordo funda 
na 2013 ora cu nan a organisa 
forum politico cu segun nan 
tabata uno exitoso. Despues 
di eynan nan a keda reuni 
frecuentemente na un cede. 
Hopi biaha tin temanan cu ta 
bin dilanti, pero e organisa- 
cion, como cu e ta individual 
e ta traha den un manera mas 
interno organisando activi- 


dadnan cu ta pertenece na e 
organisacion. Tin un grupo 
grandi di organisacionnan cu 
ta organisa nan mes den dife- 
rente bario y diferente forma. 
Actualmente e grupo Nucleo 
ta representando e grupo 
uni di Noord, esun di Bra- 
zil, fundacion movemento ta 
bida y Opa anto algun mas. 
Hopi biaha nan ta confronta 
nan mes cu e situacionnan 
di e grandi nan den comuni- 
dad pero esaki ta sucede mas 
den e parti di departamento 
di sociale zaken cu e unit di 
60 plussers ta trata cu esaki 
y nan como grupo ta ricibi 
e feeback y den nan seno 
nan ta evalua e puntonan 
importante pa busca forma 
di haci actividadnan. Pasobra 
con cu bay bin, tur actividad 
ta costa placa y e gruponan 
den hopi ocasion ta gruponan 
di casi 30 pa 40 hende. 

E forma pa organisa activi- 
dadnan manera entre otro 
charlanan tocante cierto topi- 
conan ta bira dificil. □ 


Clifford Rosa di fundacion Rancho, anochi dipelicula 


“Aunke algun cos a bay fout, e hendenan a sali bin wak” 


ORANJESTAD - E prome 
anochi di pelicula y docu- 
mentarionan tocante his- 
toria di Rancho a tuma 
luga recientemente. Pres- 
idente di fundacion Ran- 
cho esta Clifford Rosa ta 
conta cu manera tur cos 
cu ta tuma luga pa prome 
biaha algun cos no a bay 
mucho bon, pero asina 
mes nan ta considera es- 
aki exitoso pasobra hende 
a bin. 

E prome anochi di pelicula 
a tuma luga den e hanchi 
yama “Kalki”. Hende a pre- 
senta, pues awo nan ta bay 
haci e segundo anochi di 
pelicula na e otro hanchi 
cu yama “Hanchi di Awa”. 
Y eynan tambe e funda- 





cion tin speransa cu e hen- 
denan tambe lo bin wak 
e documentarionan aki. 
Y kico mas e anochinan tin 
di ofrece. Esaki no ta conta 
solamente pa e hendenan cu 
ta bibando den Rancho so, 
si no hende cu tin interes 
tambe por bin y asisti e ano- 
chinan aki. Tanto hende den 
otro partinan di Rancho. 
Documentario di exposicion 
Segun sr. Rosa locual nan 
kier logra cu e anochinan 
di pelicula ta pa lanta con- 
scientisacion tocante e sto- 
ria di rancho. Tambe e 2 
documentarionan chikito 
tin como contenido e ex- 
posicion cu nan a caba di 
pone na museo historico 
cual ta papia di e botonan 
miniatura y e 200 añanan 
cu rancho tin ta existi caba. 
Tambe e documentario ta 
enfoca riba un persona cu a 
logra masha hopi mes den e 
mundo di boto miniatura. 
Kende den e documentario 
ta duna un splicacion am- 
plio tocante e botonan aki. 
E pelicula cu a sali despues 
di e proyecto “Sail Aruba”. 
cu tin como nomber “trans- 
forma” tambe ta wordo mira 
riba e anochinan di pelicula. 
E pelicula aki tin un dura- 
cion di 4 minuut y e ta duna 
un bista “futuristico”. □ 

Departamento di Salud Publico: 

Salud di Biahero 



Temporada di vakantie 
grandi ta acercando y hopi 
hende ya tin nan vakantie 
planea. Sea ta un vakantie 
recreativo, exotico of pa 
rason medico. 

Na momento di bishita 
cualkier pais, ta hopi 
importante pa abo como 
biahero informa bo mes 
riba diferente aspecto di e 
pais cu bo ta bay bishita, 
aspecto manera e pais su 
clima, haltura, aspecto di 
higiena, calidad di su awa, e 
malesanan cu tin den e pais 
y con pa proteha bo mes 


di esakinan. Biahero hopi 
biaha ta confronta problema 
di salud despues di a come 
alimento contamina durante 
su vakantie. Esaki por 
conduci na sacamento, diarea, 
dolor di stoma y keintura. Pa 
e motibo aki Departamento 
di Salud Publico ta conseha 
pa na momento di come pa 
laba man bon prome, come 
cuminda cu ta recien cushina 
y no cu a para pa basta rato, 
bebe awa di boter, laba fruta 
cu awa di boter of come 
preferibel frutanan cu bo mes 
mester casca. Un otro peliger 
pa e biahero ta e insecto 


cu ta transmiti malesa. Tin 
diferente insecto cu ta carga 
virus of bacteria cu por haci 
hende malo. Pa evita di keda 


infecta cu malesa manera 
Dengue, Chikungunya, Zika 
of otro. DESPA ta conseha 
pa bisti carson largo, blusa of 


camisa manga largo y hunta 
repelente contra insecto. 
Planea bo vakantie 1 of 2 
luna adelanta. Si bo ta sufri di 
un malesa cronico consulta 
cu bo dokter prome cu bo 
biaha y si bo ta uza remedi 
bay cu extra. Averigua si e 
pais cu bo ta bay ta exigi pa 
bo tuma cierto vacuna. Y 
pa siguridad di bo mes y bo 
famia no lubida di cera un 
seguro di biahe. Vakantie 
semper ta dushi y pa mantene 
asina nos mester tuma 
medidanan di precausion. 
Pa mas informacion por 
tuma contacto cu Seccion 
di Malesanan Contagioso 
na Departamento di Salud 
Publico. Pasa un dushi 
vakantie. □ 


Sr. Clayton Croes: 

Caso di dengue y chikungunya ta bahando di manera significativo 



Pa 2014 tabata tin un to- 
tal di 80.000 criadero cu a 
wordo haya pero cu a wor- 
do ta trata di forma pre- 
ventivo. Asina Sr. Clayton 
Croes a splica durante un 
entrevista e programa di 
prevencion contra e male- 
sanan genera pa e picadu- 
ra di sangura na Aruba. 

Segun Sr.Croes e cifranan aki 
a wordo determina despues 
di un analisis di locual a wor- 
do realisa aña pasa. E anali- 
sis aki ta permiti reconoce e 
puntonan o aspectonan mas 
importante y cu tin mester di 
mayor atencion. “Asina nos ta 
ripara cu e parti preventivo cu 
Gele Koorts ta trece pe pueb- 
lo di Aruba sigur ta dunando 
su resultado” asina Sr. Croes 
a señala argumentando cu 
caso di dengue y chikungun- 
ya ta bahando di manera sig- 
nificativo y ademas di 80.000 
criadero cu a wordo trata di 
forma preventivo, 3300 di 
nan a wordo haya na 2014. 

Di e forma aki y en relacion 
cu e mehoracion di strategia 
preventivo pa sigui traha con- 
tra e malesanan aki, Sr. Croes 
a duna un yamada di atencion 
hopi importante na henter 
pueblo di Aruba manera Gele 


Koorts a haci durante añanan 
anterior pa pone mas aten- 
cion durante e temporada di 
yobida cu a cuminsa , contro- 
la tur cos den casa y elimina 
criadero lo mas lihe posibel. 
Criaderonan sin intencion 
Segun representante di Gele 
Koorts casonan di criadero 
sin intencion ta esun cu tin 
mester di mas atencion. Hopi 
biaha un persona pa descuido 
ta laga cualkier obheto bira 


un criadero pa motibo cu 
simplemente awa no ta yobi- 
endo, pero ora temporada di 
yobida ta cuminsa ta bira mas 
peligroso pa motibo cu e ob- 
hetonan aki lo bira criadero- 
nan potencial. 

E situacion aki ta hopi impor- 
tante y mester di mas com- 
promiso di parti di pueblo 
di Aruba teniendo na cuenta 
cu actualmente tin aproxi- 
madamente 35.000 adres na 


Aruba sin conta area hotelero 
ni Hospital, locual defmitiva- 
mente ta haci di e trabou pre- 
ventivo aki un trabou hopi 
dificil di controla. Segun Sr. 
Croes e trabou cas pa cas ta 
haci un diferencia ora nan ta 
wak e cantidad di criaderonan 
cu a wordo trata caba, locual 
ta demostra cu e programa 
preventivo ta dunando resul- 
tadonan positivo na beneficio 
di henter comunidad. 


Mensahe di Gele Koorts 
Aunke e situacion ta meho- 
rando , comunidad mester 
sigui yuda durante henter 
e programa preventivo aki. 
Mensahe di Gele Koorts ta 
bay pa pueblo di Aruba lo 
sigui controla rond di cas, 
busca obhetonan cu ta con- 
tene awa y cu por bira criad- 
eronan potencial na futuro 
y elimina esaki di e miho 
forma posibel uzando e awa 
cu a resta di un manera con- 
sciente y controla e pos pa 
wak si e ta bon cera constan- 
temente. Un otro conseho ta 
pa mantene un comunica- 
cion constante cu e bisiñanan 
pa tin un miho control y hiba 
e mensahe pa traha hunto y 
combati un di e probleman- 
an di salubridad mas grandi 
rond mundo. “Mirando tur 
e trabou cu Gele Koorts tin, 
e cooperacion di pueblo ta 
importante” asina Sr. Croes a 
señala haciendo un recomen- 
dacion hopi importante pa 
henter comunidad pa en caso 
cu nan ta sigui haya problema 
cu sangura despues di haci 
tur e control necesario den 
cas, yama inmediatamente na 
Gele Koorts pa nan por actua 
di manera inmediato y trata e 
situacion debidamente. □ 

Rudy Smit: 


Mi ta contento di tende cu minister a logra maske ta algo cu su esfuerso 
di baha gasto ki dia ta cuminsa cu e pisca grandi mes? 


ORANJESTAD - Awe 
mi ta lesa un articulo cu 
minister ta bin cu masha 
fanfaria demostra con e 
a scapa 2.6 miyon di pre- 
supuesto integrando 267 
persona for di sosten fi- 
nanciero pa pasa pa sector 
laboral. Locual cu mi no 
por a saca afo si e 267 per- 
sonanan aki a haya labor 
den sector priva of sector 
publico. 

Mi ta masha contento di 
tende esaki pasobra cada 
crenchi ta yuda manera nan 
ta bisa. 

Di otro banda mi kier mus- 
tra cu tin otro cosnan cu por 
wordo haci cu por produci 
hopi mas cu esaki den 1 bi- 
aha y cu sigur lo tin un efec- 
to hopi mas grandi den baha 
riba e gasto directo di e pre- 
supuesto. 

Ban ta serio ora di problema 
fmanciero ta unda cu e prob- 
lema ta sinta mester cuminsa 
cu ahustacionnan pa regula 
e gastonan y no bay pusha e 
problema riba comunidad y e 
economia fragil cu Aruba tin. 
Mi a bisa diferente biaha caba 
y mi ta bolbe ripiti, si gobi- 
erno cuminsa na pone como 
medida di austeridad cu no ta 
duna e pagonan di suma igual 
y bashi premie mas, puntra e 
minister cuanto esaki ta alivia 
e presupuesto di Aruba. Si 
mas cu 10 biaha e suma cu e 
ta menciona awor. Y asina ta 
cuminsa na mengua e gas- 
tonan structural di Gobierno 
tambe cu ta locual cu tur in- 
stancia y CFT ta bisa Gobi- 
erno pa haci. Baha gasto y no 
purba aumenta entrada so 
pasobra esaki lo no yuda y a 
largo plaso lo haci e problem- 
anan bira mas grandi. 

ATV dagen 

Un otro medida cu por wor- 
do tuma ta deshaci di e ATV 
dagen cu ta costando miyo- 
nes na gasto nan improduc- 
tivo. Si no tin, no por duna. 
Bo mester wak e cos aki 
manera un empresa cu haya 
su mes den problema fman- 
ciero kico ta e prome medida 
cu lo mester bay haci ta wak 
unda e gastonan grandi ta cu 
lo por economisa riba nan. 
Awor si bay opta pa hisa prijs 
lo experencia cu clientenan 
lo bay cerca e concurencia cu 
si tin su cosnan na ordo. Y e 
empresa lo no bay soluciona 


su problema cu consecuencia 
cu tur mara na e empresa aki 
lo bay sufri. 

Awo si e empresa dicidi di 
tuma medida baha gasto y 
caminda cu e empleadonan 
tambe aporta nan parti pa asi- 
na tur por keda cu un entrada 
y e compania por mantene 
su posicion competitivo riba 
mercado e empresa lo bay so- 
brevivi e crisis cu e esfuerso 
aki hunto. 

gobierno mester wak e locual 
cu e ta aden, den mesun con- 
cepto. No laga otro bin bisa 
abo kico pa haci pero tuma bo 
propio medida di austeridad 
cu lo mester yuda di trece e 
balansa di entrada por cubri 
e gastonan. Gobierno mester 
analisa of sa masha bon unda 
tin cosnan cu ta costa Aruba 
hopi placa cu no ta necesario 
na e momento nan aki y cu 
mester tuma e medidanan pa 
baha gastonan structural. 

No ta haci huiswerk 

Locual cu nos ta mira cu 
Gobierno no ta haciendo su 
huiswerk corecto pa un of 
otro motibo. 

Awor si e motibo aki ta paso- 
bra nan ta conta cuanto voto 
cada medida ta costa, lo mi 
por bisa Abo di awor caba cu 
esey ta un concepto cu no ta 
traha y ta totalmente robes. 

Ora cu bo ta cuminsa impone 
mas medida y no baha bo gas- 
tonan , door di experiencia 
tur hende sa cu esaki ta bay 
aumenta costo di bida. Tam- 
be cu tur hende lo experen- 
cia esaki como mal maneho 
y lo bo perde mas voto ainda 
cu si a tuma medida pa con- 
trola gastonan y trece e balans 
manera cu e mester ta sin cu a 
afecta e costo di bida en gen- 
eral. 

Ora fayonan wordo cometi 
mester tuma medida, nos a 
experencia cu na WEB fayo- 
nan grandi a wordo cometi y 
te awe no ta tuma medida y 
ta parce cu atrobe pueblo ta 
esun cu mester carga e con- 
secuencia di e fayonan aki. 
Unda e ley cu ta pone es- 
unnan responsabel pa nan 
actonan a keda? Dicon ta 
pueblo mester paga pa fout di 
otro? Y mas pero ta sigui sinta 
den mesun stoel costando e 
pueblo mas ainda riba dje. 



Carga responsabilidad 

E tipo di cosnan aki ta locual 
cu un bon Gobernacion lo 
mester a actua riba dje mes 
ora. 

Den un empresa priva ora 
cu un persona cu ta carga re- 
sponsabilidad comete un pi- 
fia asina e sa tambe cu esaki ta 
fin di su carera den e empresa 
aki, pero nos ta mira cu den 
e empresa di gobierno bo por 
comete pifia sin consecuencia 
y keda sinta den e funcion sin 
problema y esaki ta e cosnan 
cu ta haci e Gobernacion im- 
pagabel y cuestionabel. 

AZV ta cranchi habri pa cier- 
to figuranan y pa pueblo mes- 
ter cremencha mientras cu ta 
pueblo ta paga pa cu esaki. 

Awor a bini cu un otro idea 
descabeya cu segun mi cu a 
origina door di un sindicalista 
di gobierno cu a yega di bisa 
cu si no tin placa hisa BBO y 
bo por hisa mi salario. Awor 
un minister a kere cu esaki lo 
ta un bon idea y a introduci 
e BAZV cu awor tur hende 
ta paga ora di compra y asi- 
na ta gara e ilegalnan tambe. 
Bunita pero e nomber di es- 
aki ta fout pasobra awor un 
turista cu no ta wordo cubri 
pa su gasto mediconan aki na 


Aruba lo por bay reclama cu 
Aruba ta pone paga pa algo cu 
e no por uza y esaki por bay 
causa un problema pa nos pi- 
lar economico di turismo. 

Si a djis yama e BBO y den 
e presupuesto a aloca e placa 
aki, ningun hende por rec- 
lama bo di ta pagando pa algo 
cu e no tin derecho riba dje. 

Conferencia di salud 

Ora bo tende con tur hende 
a gaba cu e conferencia di 
salud a trece hopi cos posi- 
tivo ta bunita, mi pregunta ta 
keda, ke hubo di cuminsa na 
drecha den propio cas prome 
cu bay busca mas problema? 
Salubridad ta algo cu ta con- 
cerni nos tur, awor ban wak 
e experiencia cu e asegurado 
mester pasa aden, ban tuma 
un servicio di hospital, sigur 
esunnan cu tin experiencia cu 
esaki lo por duna mas di nan 
experiencia, cu ta laga hopi 
decepciona pa cu servicio cu 
ta wordo duna. Conta cuanto 
hende ta bay por ehempel. 

Colombia pa tratamento 
medico cu nan lo por haya na 
Aruba mes pero mester war- 
da demasiado y na Colombia 
si por haya e tratamento di- 
recto dicon? Asina por sigui 
menciona hopi cos mas cu 


ta costa Aruba hopi placa pa 
djey di haci bon uzo di locual 
cu nos mes tin den cas. 

Mi tin entendi cu na Co- 
lombia departamentonan cu 
ta duna servicio medico, ta 
traha di mainta te anochi laat, 
locual cu na Aruba no e caso, 
esaki ta algo cu lo mester pen- 
sa riba dje pa mehora e situa- 
cion y cu lo yuda na mantene 
divisa na Aruba tambe. 


Efecto 

Wak e efecto cu si cuminsa 
na reduci e cantidad di em- 
pleadonan gubernamental, 
ta bay tin riba e presupuesto 
di gobierno y cu lo duna un 
empuhe na e economia di 
Aruba, pa motibo cu simple- 
mente cada uno cu pasa pa 
sector priva lo aporta na e en- 
tradanan di gobierno y lo no 
ta un gasto pa Gobierno su 
presupuesto y riba dje e no ta 
inflatorio. 

E aportacion positivo cu es- 
aki lo tin riba e economia di 
Aruba ta, cu lo no tin e nece- 
sidad di importa mas empleo 
di afo pa bin traha na Aruba, 
cu tur su consecuencia nan 
riba e economia di e isla y cu 
esaki lo nifica menos nece- 
sidad di huesped, school etc. 
Y e fluho di divisa cu lo keda 
Aruba mes. 

Awor lo ta net un bon chens 
pa cuminsa cu e programa 
aki, ora cu bo ta mirando cu 
lo bay tin mas cupo nan di 
trabou cu ta na caminda pa cu 
e proyectonan cu ta biniendo 
y of ta kedando cla, caminda 
cu lo tin mester di trece em- 
pleo di afo y lo ta un bon 
oportunidad na esunnan cu 
lo mester bandona servicio 
di gobierno pa por wordo 
integra den e cuponan cu ta 
habriendo. 

Esaki lo beneficia e comu- 
nidad hopi mas cu na luga di 
keda hisa y inventa mas belas- 
ting, causando un aumento di 
costo di bida, sin un salida pa 
cu e costo di gobernacion cu 
lo mester wordo reduci dras- 
ticamente poniendo mas pre- 
sion riba nos economia. Mi ta 
spera di a aporta un poco na 
un pensamento positivo cu 
lo por beneficia un y tur cu 
ta biba na Aruba y cu lo por 
yuda tambe na e bienestar 
general pa cu tur riba e isla 
aki.Q 

Ora tapapia cu Charlie Charlie 

Ta cu ken bo ta papia? 


En la relacion cu e suceso social 
“Charlie Charlie”cu a envolve 
nos muchanan y hobennan a niv- 
el mundial y tambe na Aruba Pas- 
toor Gilbert Martes Presidente di 
Asociacion di Pastoornan Uni a 
manda e siguiente comunicado: 

Charlie, Charlie e asina yama wega 
cu den corto tempo a plama manera 
un candela mundialmente, a causa 
asina tanto confusion, miedo y stro- 


bacion tur caminda. Ora un palo ta 
produci fruta venenoso, nos ta cuida 
nos yiunan y nos mes pa nos no come 
di dje y muri venena. Ora un palo ta 
duna bon fruta nos ta cuid’e pa asina 
un y tur por come di su fruta salu- 
dabel. 

Na e sintomanan, resultadonan y 
testimonionan un y tur por bin na 
conclusion cu e asina yama wega di 
Charlie aki ta conecta cu e mundo di 
spiritonan diabolico. E Bijbel ta spi- 


erta nos bisando: “No sea gaña. Tur 
bon regalo y tur don perfecto ta di 
ariba, y ta baha bin for di e Tata di 
luznan, cerca kende no tin variacion 
ni sombra di cambio”. Santiago 1:16, 
17. E ladron (Satanas) ta bin pa horta 
mata y destrui pero Ami (Cristo) a 
bin pa hende por tin bida y bida den 
abundancia (Juan 10:10). 

Na un colegio na Cali, Colombia 10 
hoben masculino cu a mete cu Char- 
lie a wordo posee pa spiritonan malo. 
Algun di nan tabata sigui tras di un 
tal sombra y otro di e muchanan di 
e colegio ey tabata gritando, yorando, 
sacando. Pa motibo cu nan a mete cu 
Charlie un porta a wordo habri den 
e mundo spiritual, y demoñonan a 
ataca esunnan menciona. Varios pas- 
toor a wordo yama pa haci liberacion 
y oracion pa asina trece pas y ordo 
bek den e colegio. 

Aki na Aruba tambe pastoor a wordo 
yama pa papia cu alumnonan y haci 
oracion pa calma nan, kita nan miedo 
y trece pas y trankilidad bek na scol. 
Tremendo tabata e decision rapido di 
SKOA pa prohibi e asina yama wega 
aki den su scolnan. Na un otro scol 
cabesante di scol a pasa klas pa klas pa 
descurasha e alumnonan di envolvi 
nan mes den e wega aki sea na scol 
of cas, y laga nan sa cu e ta trece su 
consecuencianan negativo. 



Iglesianan na Aruba, Corsou, Bonei- 
ro y den otro nacionnan a tuma tem- 
po pa splica y spierta nan congrega- 
cion pa no mete cu Charlie Charlie 
pasobra e ta un forma di mesita of 
tabla di Quija moderno y ta relaciona 
cu ocultismo. Ora bo comunica cu 
Charlie Charlie bo no ta papiando 
cu e potlood, papel, cu bo mes, of cu 
algo cu no ta existi, bo ta papiando cu 
un spirito malo. 

E palabra di Dios ta bisa den 1 Ko- 
rintionan 10:20 “Mi no kier pa bo tin 
comunion cu demoñonan”. Si bo a 
wordo afecta pa tabata directamente 
of indirectamente envolvi busca ora- 
cion of liberacion cerca bo pastoor.Q 

Rene Herde(AVP) 

Areglo pa atende cu conflicto den Reino 



ORANJESTAD - Aunke 
riba nivel di parlamen- 
tonan a yega na un acu- 
erdo pa institui un organo 
independiente na nivel di 
Reino pa atende cu dife- 
rencianan di opinion en- 
tre paisnan di Reino Hu- 
landes, ta parce cu riba 
nivel di ambtenaarnan no 
por haya otro pa ehecuta 
e acuerdo cu a yega na dje. 
Ya for di na Hulanda e lid- 
er di e Comision di Asun- 
tonan di Reino y Asun- 
tonan di Exterior, Rene 
Herde’, a bisa cu esaki por 
bira un problema. Den e 
conferencia di prensa di 
fraccion di AVP el a ripiti 
esey diahuebs mainta. 

Cu esey e temor cu Rene 
Herde’ tabata tin, ta parce 
di bira realidad. Esaki ta ni- 
fica cu mester busca solucion 
pa ehecuta e acuerdo cu e 
parlamentonan di e cuatro 
paisnan a yega na dje. Rene 
Herde': M Na Hulanda caba e 
presidente di e reunionnan 
di IPKO sr. Jeroen Recour 
a bisa cu si gobiernonan no 
logra crea e organo indepen- 


diente manera parlamen- 
tonan a describi, e asunto lo 
bolbe bek cerca parlamen- 
tonan pa sigui busca un so- 
lucion. Den asuntonan asina 
importante y pa kibra e im- 
passe cu tabata tin for di april 
2010, politiconan di Aruba, 
Corsou, Sint Maarten y Hu- 
landa a tuma un decision 
politico dos siman pasa du- 
rante reunion di IPKO na 
Hulanda. Esaki mester wor- 
do ehecuta pa gobiernonan y 
nan ambtenaarnan. E amb- 
tenaarnan no por dicidi riba 
nan mes. Pa no bolbe warda 
te ora parlamentonan bolbe 
topa otro, mi ta pidi gobierno 
di Aruba y gobierno di e otro 
tres paisnan cu ta topa otro 
siman na Corsou, pa kita tur 
obstaculo y detaye tecnico 
for di caminda, pa motibo 
di tuma un decision politico 
pa crea e organo nobo aki y 
laga e expertonan y ambten- 
aarnan ehecuta esaki. Ta asi- 
na democracia ta traha. M Cu 
esey Rene Herde' ta bisa cu e 
ambtenaarnan mester recon- 
oce nan rol den gobernacion. 

E decisionnan final semper 


ta na politiconan, pasobra ta 
nan ta maneha e paisnan y 
ta nan ta wordo scogi door 
di pueblo. Rene HerdeV' 
Esey semper ta asina. Sigur 
den asuntonan importante 


manera esaki. Pueblo no 
kier wak nos paisnan di Re- 
ino den conflicto cu otro. 
Esey no ta produci nada bon 
pa niun di nos paisnan. Djis 
wak con e conflicto entre 


Aruba y Hulanda a afecta nos 
aña pasa. No por evita cu ta 
surgi diferencia di opinion. 
Pero si por y mester preveni 
cu e diferencianan di opin- 
ion ta bira conflicto. P’esey 
e organo independiente pa 
atende cu diferencianan di 
opinion y conflicto ta asina 
importante. E lo yuda preve- 
ni conflictonan riba cualkier 
tereno. P’esey no por exclui 
area y temanan importante 
di e areglo aki tampoco. A 
scoge pa inclui tur asunto cu 
tin di haci cu interpretacion 
di Statuto di Reino. Esaki ta 
un formulacion hopi amplio. 
E ta encera casi tur cos den 
e relacion entre paisnan di 
Reino. Awor cu ta parce cu 
ambtenaarnan no por yega na 
otro pa ehecuta e acuerdo, ta 
politiconan mester soluciona 
e impasse aki." 

Rene Herde' a bisa di lo 
manda un carta pa gobierno 
di Aruba, pa gobierno di e 
otro tres paisnan di Reino y 
pa parlamentonan di e cuatro 
paisnan, pa urgi un solucion 
otro siman ora e minister- 
nan di Reino topa otro na 
Corsou. □ 


Scol preparatorio Tarcicius na Mabon, cu un entrada completamente renoba 



Juf. Angela cabesante di 
scol a dicidi di haci un 
bunita renobacion den 
entrada principal di Scol 
na Brasil. 

E Bunita Pintura a wordo 
pinta door di artista Sandra 
van der Linde di Wall Paint- 
ing Aruba. 

Pizza y juice pa e muchanan 
y e maestranan tabata e brin- 
da di e inauguracion. 

Tur e Muchanan a keda ma- 
sha contento cu un otro ima- 
gen inspira pa e Artista San- 
dra van der Linde. 

Sandra van der Linde a re- 
lata, cu pinturanan tin hopi 
influencia, y den su caso e 
ta yama pa pinta pinturanan 
cu ta inspira y cu ta transmiti 
dreams, hope and life, na 
mucha hobennan adulto. □ 

- 5:00PM 


TA HUUR 

lln 2 bedrooin (drumi 6 
oers,) na Paradise 
BeacJi ViUas grourd 
floor. Pool side pa 
siman Jul 1-9 Aug 2. 
2015 Prijs $1.250 
pa siman 


TEL: 593-0200 

e ma i I: vr.i eal [y ipjmac.c om 


TA BENDE 

Un cas na oLxxilofolan 25 
cxntrel, 3 camber 2 bañci 
comtKJtjr. cuahirra. sala. porch 
priii 'a xaCieru ppurl 
Afl. 27á.D05,= 

Pa mas ibformacion 
Tel: $93-0077 i 
$03-0909 


SEHVICIO 

PUBLICO 

Consulta oscotcnca. misa r 
limpiesa, baños y cermonias 
cspmiuaies. pfoleotKn. 
resguardo, mgacian de 
oabcza. Pa mas informacion 
Tel: 746 1355 

SERVICIO 

PUBLICO 

Ta duna credil di 101 ura 
Ta fura y spun tur ii po di 
muetnes Palm Beach K5. 
dilsnii Subway. 

Pa mas informacion 
Tel: 503-2055/742-5053 

TA BUSCA 

Oama mesler trabaa pa hasi 
cas limpi y wák pá hande 
pa dla. 

Tel: 557-9668 / 746-0101 

TA BENDE 

rnsioimenis musical 
pa f-orrna bsnda mus:cal 
Priisnan ta tfisculibei. 

Pa mas mformacion 

Tci: $94-5025 


TA BENDE 

Ford Edge 2007. Low 
mileage Asking price AWG 
30.000.- Plcase call 
Tel. 583.5212 

TA BENDE 

Cartora pa hombof 
cuefo. boots. tas den 
difercnlft color y siza. 

Tñl. 745-0440 

TA BENDE 

Un lur ifpo di santo, pfadra y 
granid ta corta mata chiquito 
y grandi y la Lira sushi aro. 
Pa mas inlormacion 
Tel: 562-2532 

TA BENDE 

Un Hyundai S'a Fe 2003. Std, 
Bon DDfidicior pa salamenlá 
AH. 5.500,- Pa mas 
mformacion yama 
Tel: 731-B695 / 6D0-8714 


TIMESNARE FOR RENT 

Divi Gotf and Beath Res-Dd 
1 Góff Vdtaç. rnSw, 4 

persona. Twd weefca 
a-vaslable: M. 2!»1h - Auç. Ist 
artdAug Isl -Aug,-Blh 
$1400 pef v-eek, laKea 
e^cluded. S300 iefundable 
at dwck-Pfi. 

CcfltHt *fl«il™ 

naG2Dac.aEiC'i ginail.coni 


TAHWUR/RENTfl 

Uicamber cu turcos 
inclui. cama. fngidaire, 
television, airco. 

Pa mas infomiacion 
yama 


TEL: 564-1979 


Caribbean Buffet 

Ta busca Itos {3) koki cu 
tin &npe/iencia pa prepara 
cuminda Chmes y Sushi. 
Por yama ra cell: 5S6-1163 
y toma coniado cu 
Juancho entre 1 pm - 3pm 
dialuna -drahuebs 


Caya Harmonia #5 

TEL: 593-8888 


SEHVICIO 

PUBLICO 

Épeciál Acrilic full seLAd. 50.= 
MamcureAfl. 35.= cu disotto 
faLwiow. Pedicure Afi 3&.= 

Tal: 736-9393 

SERVICIO 

PUBLICO 

Nos ta yuda cu huiswcrk 
y uia den a mbiente rarm lia r 

T9l: 745-2305 

SERVICIO 

PUBLICO 

Ta corta mala chikilo y grandi 
y la lira sushi afo. Tambe ta 
bende senlo greniet etc. ban 
pnjs. Tel: 562-2532 

TA BENDE 

Gordura, ora ba cumpra 9 
saco di 50: b di A11 9,- pa 1a 
heya 12 saco y nds la 
erlrege tembe. St. Werlha 
412 TbI: 564-4456 

TA HUUR 

Apo rtmcflt nnuebia na 
Wayaca. 1 camber apart cu 
walking closcl choquito y 
oushina apart. Tel: 593-9606 

TA BENDE 

Un scooicr fmotorcydo) Bon 
condioton poco kilomoler Cu 2 
holm, rain coat. malala 
Afl. 1.5M,- Pe mas 
infonmaoon Tel: 504-9069 


TA BENDB 

Matanan dk Iruta. scrsaca, 
mango, ca sho. papaya e5c. 

Bon prijs. Pe mes 
informecion Tel: 594-9069 

TA BlNDE 

Mi la bende PS3 Games, 
AF1.75 pa 1; Tur 3 pa 200,- 
Whatsapp Tal: 566-55601 

TA BENDE 

1 sai di tutw di wlga pefte 
(h&ro ggtyanisaj 
Pa mas mfofmaciofi 

Tol: 737-0737 


TA BENDE 

Cas di 3 cambec 2 barto. 
palro. sala y oushina grandi. 
Terena erfpacht. Çhs te silue 
cerca di scoinan na TL y 
cerca di oFicire di dc-kler 
Sr'wjók'VVOói'i. Bon bafio. 
Cel 5940373 Ftoy. 

TA BENDE 

Eefimanszaait di sectiriiy. cu 
tu r su papei updale y no tin 
debe di belasting, pa neunion. 
bo por yama o manda un 
whalsapp.mobii; 

Tcl; 600-0543 


FOR SALE 

FORD EDGE 2007 
Low Mileage 

Asking price Awg r 30.000,- 
Piease cail 
Tel: 583-5251 ext. #3 


BD TA BENDE HIIUR 0F BUSCA 
CUALKIER ARTICUL0, H0S TA 
QFRESEIIN SERVICI0 UNIC0 V RAPIU0. 



Mini Mega cu Mega Plus a paga premio di 540.000 florin 


ORANJESTAD - Riba 
dia 29 di mei, 2015 Sra. 
Luz Marina M. a gana 
e jackpot di Mini Mega 
hunto cu su Mega Plus. 
E1 a gana e tremendo 
suma di 540.000,- florin 
cu e ticket cu el a cum- 
pra na Nelly Lottery. 

Sra. Luz Marina M. su 
liña semper ta na awa, 
paso e ta fiel hungado di 
weganan di Lotto, E Lote- 
ria di Aruba. E ta cumpra 
su numbernan loco cual a 
resulta di ta e numbernan 


03-07-09-25 Mega Ball 
10. Sra. Luz Marina M. a 
laga sa cu e ta bay cumpra 
un cas cu e premio como 
tambe bay bishita su famia 
na Colombia. Lotto ta fe- 
licita Sra. Luz Marina M. 
Cu e premio di 540.000 
florin! 

Lotto, e loteria di Aruba 
tin ocho diferente wega; 
Catochi, Big 4, Zodiac, 
Wega di Number Cor- 
sou di Lotto, Lotto di Dia, 
Lotto 5, Mini Mega, Raspa 
y Gana.Q 

yAurora ^ 

Tel: 593^0657 / 680-6699 1 560-1409 
Fax: 5 B 8-6698 

“Awor cu Dios a acepta nos como justo pa medio 
di fe, nos tin paz cu Dios pa medio di nos Señor 
Jesus Cristo” 

Rom 5:1 

Na e bunita edad di 104 aña nos ta participa fayeci- 
mento di: 


* 



Sra.Vda. Maria Adelinda 
Nisbet-Lacle 

*06-12-1903 - fl1-06-2015 
Na nomber di su 

Jiunan: Gity & Rien van den Bosch-Nisbet 

Joan & Aquiles Croes-Nisbet 
Wynche & Désirée Nisbet-Arends 
Henry Vrolijk 

Nietonan: Janice, Bryan, Alexander van den Bosch 
Aquilito, Reggie y Micheal Croes 
Jonathan y Micheal-John Nisbet 
Jason y Kevin Nisbet 

Genevieve, Adalberto y Henry-Shawn Vrolijk 
Ayudante: Betty de la Rosa, Ana Martinez, Per- 
sonal di St. Micheal Paviljoen 

Bisnietonan, sobrina y sobrinonan, prima y primo- 
nan y demas famia: Lacle, Nisbet, Garrido, Pietersz, 
de Cuba y Lejeuz. 

Ta invita pa asisti na e acto di entiero cual ta tuma 
lugar diaranzon 17 di juni 2015 na Aurora Funeral 
Home di 2’or pa 4’or di atardi, despues lo sali pa 
Santana Catholico di Playa. 



Staf y Personal di Departamento di Integracion Maneho y 
Admission di Stranhero, DIMAS kier a anuncia fayecimento di 
mama di colega Sr. Johan Richardson. 

Nos kier extende na nos colega Sr. J. Richardson y tambe na 
demas famia nos mas profundo condolencia cu e gran 
perdida di Sra. Griselda Richardson Wilson. 

Cu Dios duna boso forsa y consolacion den momentonan 
dificilakiycu 

Sra. Griselda Richardson Wilson sosega na paz den brasa 
di Señor. 


A Fayece: 

Sra. Karin Josephine 
Britten-Kock 

*7 mei 1970 fl0juni2015 



^/lurora^ 

Tui' Mtajoesr/ / &60 -t<o^ 

Fax. 5aa-&6&a 

For to me to live is Christ, and to 
die is gain. 

Philippians 1:21 

It is with deep sadness and sorrow 
that we announce the sudden pass- 
ing away of 

Jeffrey Duinkerk 

★01-04-1970 - t08-06-2015 

Date and time of the funeral will be 
announced later. 

lt is with de&p sadness and sorrow that we announce 

d d en passtnq of 


leffrey Duinkerk 

01 - 04-1970 - 09 - 06-2015 

The Lord is my shepard, I shall not want. 

He maketh me to lie down in green pastures; 

He leadeth me beside the still waters, 

He restoreth my soul. 

Psalm 23 

With deep sadness we announce the passing away of our beloved 




J. ^ il \/JL 

if 

Tel; 59WW57 1 589-6699 1 560-1403 
Fax: 5B8-6693 


Griselda Cecelia 
Richardson-Wilson 

Better known as: “Silly or Gaga” 
*16-11-1930 - f08-06-2015 


Left to mourn are her: 

Husband: fMr. George Henry Richardson 

Children: Franklin “Big Bird” and Esther Richardson 

Elsa and Ashton Son in St. Maarten 
Carlos Richardson & family in St. Maarten 
Glenroy Ricahrdson & family in Holland 
f Olga Richardson in St. Maarten 
Eugene Richardson & family in St. Maarten 
Johan and Cecilia Richardson & family 
Mervin Richardson and Mercedes 
Creshen Richardson & family 
Kenneth Richardson and Gladys 
George Richardson 

Step daughters: Cecilia Radjuki & family in Holland 

Elsa Euson & family in Curaçao 
Brothers: DawsonWilson 

Alliston Wilson in Norway 
Brother-in-Laws: f Carlton and Carly Bennett 

Jacintho and Oxiris Bennett 
Johan Bennett 

Sister-in-laws: f Maxine Ras-Bennett & family 

Ermosa Bennett & family 
Margo Bennett & family 
Elaine Richardson & family in St. Maarten 
Astra Hook & family in Curaçao 
Norma Bennett & family 

Grandchildren: Tamara and Miguel & family, Saskia and Junior & family, Ti- 

bisay and Juan & family, Murvel & family, Mervin & family, Gregory & family, 
Michael & family, Randy & family, Janila and Giannino & family, Jeffrey & fam- 
ily, Angelo & family, Jermain, Valentina, Shadira, Hayrick, Jomar, Jair, Shireno, 
Kayron, Andrea, Jerusha, Jolis, Miozenny, Georgemichael, Georgina, Latisha 
17 Great grandchildren, nieces, nephews 

Nieces and nephew: Fabia German, Antonio German, Elise German in St. 
Maarten, Deborah German in St. Maarten 

Cousins: Anthony Dunlock & family, Emily Wilson & family, Yvette Trust & 
family in USA, Pansyjacobs & family in St. Maarten, Viola Wilson & family 
Good friends: Sharina Farrell, Sylvia Carty & family, Mundo Marlin, Cliffy 
Brown, Sam Blijden, Ruby Dossett, Angel Hazel, Densel Powel, Dan Schmidt 
& family, Raffie Heyliger, Carmen Petier, Keith Wingal, Clyde Burke, Lady DJ, 
Baba Charlie 

She was related to families: Wilson, Richardson, Son, Radjuki, Bennett, Rodg- 
ers, Cranston, Gordon, Mc Bene Coutar, Dunlock, Lyfrock, Thompson, Smith, 
Spanner, Woodley, Rodriguez, Hazel, Hassell, van Putten, Newton, Stewart, 
Kelkboom, Hall, Pennyfeathers, Hernandez, Heyliger, Duinkerk, Lacle, Singh, 
Lopes, Brown, de Weever, La Basti, Winterdal, Levestone, Raphaela, Marchena, 
Maduro, Celaire, Servual, Howell, Hook 

The farewell ceremony will be held at Aurora Funeral Home on Saturday June 
13, 2015 from 2 to 4 pm. 

There will be opportunity for condolences at Juwana Morto straat # 79 on Friday 
June 12, 2015 from 7:00 pm to 9:00 pm 


Stichting Monumentenfonds 
Aruba ta organisa workshop 
di fotografia / editing 

Stichting Monumentenfonds Aruba (SMFA) lo ta or- 
ganisando diasabra dia 20 di juni un workshop di foto- 
grafia / editing den cooperacion cu fotografo Jason 
Margarita. 

Durante e Monumentenmaand (luna di September 2015) 
SMFA lo ta organisando e di 3 edicion di e competencia di 
fotografia caminda nos monumentonan ta e protagonista 
principal. E aña aki lo tin 3 workshop di fotografia caminda 
participantenan lo por siña fotografia monumentonan. Work- 
shop #1 (fotografia di monumentnan) y # 2 (fotografia di 
anochi) a tuma luga caba. 

Na workshop #3 fotografo Margarito lo splica e participan- 
tenan ki manera por adapta potretnan riba laptop/computer. 
E workshop lo tin un duracion di 3,5 ora y lo tuma luga na 
e oficina di Monumentenfonds Aruba, Avenido Milio Croes 
26. E workshop ta pa 16 aña bay ariba y mester bini cu un lap- 
top cu programa di Adobe Lightroom. E workshop ta adecua 
pa tur persona cu tin un interes den editing. 

E workshop lo tin un costo di 10 florin pa persona. Pa por 
Inscribi por tuma contacto 

cu Stichting Monumentenfonds Aruba na 582 4014 of 
m.nava@monumentenfondsaruba.comQ 


Tel: 593T)957 1 589-6699 / 560-1403 
Fax: 5B8-6S93 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”. 

Salmo: 23 

Cu hopi tristesa pero conforme cu boluntad di 
Dios, nos ta participa fayecimento cristianamente 

di: 



Gregorio Hieronimo 
Koolman 


*09-05-1940 -J11-06-2015 
Acto di entiero lo wordo anuncia despues 

Guardian Group ta boga pa Pensioen Obligatorio 



WILLEMSTAD - Na oca- 
sion di e di dies edicion di 
Guardian Group Fatum 
Pensioen en Bedrijven 
dag Dr. Ivan Steve ‘Ste- 
ven’ Martina a elabora 
riba e diferente temanan 
di importancia cu a wordo 
presenta y discuti traves 
di e dies añanan, entre 
otro nos sistema di sigu- 
ridad social. Den e cuadro 
aki Steven Martina a para 
keto na e tres topiconan 
cu a ricibi mas tension, 
cual ta, AOV, Sistema di 
pensioen y BVZ. A resulta 
cu ayera e fondonan di 
AOV y BVZ ta keto bay 
bou di presion no obstan- 
te e refrannan cu a wordo 
introduci na 2013. 

Na 2013 e edad pa aña AOV 
a subi yega 65 aña y tambe a 
introduci BVZ y caminda a 
reduci e cobertura y a hisa e 
“loongrens” di tal forma cu 
mas hende ta participa den 
e fondo di BVZ. Pa locual 
ta trata e fondo de AOV, 
proyeccionnan te cu 2025 ta 
mustra cu e gastonan lo ta 
structural mas halto cu e en- 
tradanan. 

Esaki ta nifica cu mester haci 
uzo di reservanan, anto ta di 
lastima cu di 2015 e reserva- 
nan aki lo ta negativo caba. 
Kier men si no bin solucion 
structural Gobierno ta haya 
ta fmancia e deficit di e fon- 
donan aki atrobe locual ta 
pone presion riba e presu- 
puesto di Gobierno di tal 
forma cu e ta bay viola e nor- 
manan relaciona cu presu- 
puesto. 

Esaki lo ta un lastima, pa- 
sobra, na aña 2013 a haci e 
refrannan necesario na luga 
di introduccion di e leinan 
di AOV y BVZ. E proyec- 
cionnan di e presupuesto di 
mas aña di Gobierno y e debe 
di Gobierno ta mustra te cu 
2017 cu nan lo ta dentro di e 
normanan stipula. 


Di ‘Cold Turkey pa 
Smart Turkey’ 

Goberna ta nifica wak dilan- 
ti. Pues ta p’esey sr. Martina 
ta adverti pa wak dilanti. Di 
tal forma por haci refrannan 
no Cold Turkey manera na 
2013, pero awor ‘smart tur- 
key’ pa garantisa solucionnan 
duradero. Den e cuadro ey, 
Steven Martina ta sugeri pa 
introduci un sistema di pen- 
sioen obligatorio. Tur hende 
cu ta traha, obligatoriamente 
ta spaar pa na momento cu 
baha cu pensioen, por haci 
uzo di esaki y no tin mester 
steun mas riba AOV. 

E ta sugeri pa competi e Fon- 
do di AOV den un Fondo di 
Solidaridad cu ta garantisa 
un entrada minimo, pa tur 
lesnan cu no a logra spaar 
un pensioen cu ta garantisa 
un entrada minimo durante 
nan periodo di labor activo. 
Naturalmente esaki mester 
bay compaña cu un periodo 
di transmision. Cu e reforma 
aki por soluciona e realidad 
cu e fondo di AOV no ta sos- 
tenibel den e structura cu e ta 
actualmente. 

Oportunidad pa haci 
prevencion 

Pa loke ta trata e fondo di 
BVZ, Steven Martina a 
constata cu den e fondo aki 
tambe e gastonan ta struc- 
turalmente mas halto cu e 
entradanan cu consecuencia 
cu Gobierno mester cubri e 
deficit, cu tur e consecuenci- 
anan negativo ya menciona. 
E pregunta ta con soluciona 
e problema aki ? Sigui hisa 
prima? Sigui baha cobertura? 

Martina a trece dilanti cu e 
ta kere tin un oportunidad di 
haci pretension mas activo y 
efectivo pa uzo di tecnolo- 
gia y Internet, mas tanto cu 
ta disponibel. Tambe Ste- 
ven Martina a splica cu den 
e era nobo di e revolucion 
digital cu nos ta den, hopi 
aplicacion ta bini disponibel, 
caminda frecuentemente e 


cliente mes por monitor su 
salud y manda datonan core- 
spondiente pa un medico of 
instancia. Tecnologia mod- 
erno ta haci esaki posibel. 
Simplemente cu pretension 
mas efectivo por controla 
mucho mas miho e gastonan 
den salubridad. 

E CEO di Guardian Group a 
mustra cu e ora ey ta impor- 


tante pa compamanan pnva 
tambe sigui brinda seguro di 
malesa basico, pasobra e ora 
ey, nan tin un incentiva pa 
sigui explora formanan inno- 
vativo y eficiente pa controla 
gasto. No ta un secreto cu 
un compania priva por move 
mucho mas rapido riba de- 
saroyonan tecnologico y in- 
novativo compara cu instan- 


cianan gubernamental. Ta 
p’esey Martina a trece dilan- 
ti cu e ta kere cu no mester 
monopolisa seguro di malesa 
basico caminda SVB so por 
brinda e seguro aki, pero 
laga espacio den e mercado 
pa companianan priva tambe 
participa. Companianan pri- 
va e ora ey, ta compromete 
pa sigui busca solucion in- 
novativo pa controla gasto 
medico den nos comunidad. 

‘Future Readiness’ y 
‘Retirement Readiness’ 

Nos mester sigui intercam- 
bia, traha y tuma accion 
concreto. sr. Martina ta clau- 
sura bisando cu 10 aña largo 
Guardian Group Fatum 
via di e plataforma Guard- 
ian Group Fatum Pensioen 
en Bedrijvendag a duna su 
contribucion na temanan 
importante por ser discuti 
y duna, conseho pidi of no. 
Pa e proximo dies añanan 
aki por spera cu Guardian 
Group Fatum lo sigui duna 
su contribucion na investiga, 
elabora, discuti e temanan 
importante aki pa yega na 
solucionnan duradero pa al 
fmal contribui na bienestar 
di un y tur biba na Corsou.Q 



RCN financiamento di estudio ta 
prepara futuro studiantenan 


KRALENDIJK- 40 futuro studiantenan 
cu ta bay studia den exterior a sigui 
e curso di Vobess (VOBESS ta para 
pa Voorbereiding BES-studenten). E 
curso aki, cu RCN financiamento di 
estudio ta organisa tur aña, ta consisti 
di dos parti: e curso di orientacion y e 
curso con pa yuda bo mes. 

Durante e curso di orientacion a pone aten- 
cion riba entre otro habilidad social, e chok 
cultural cu studiantenan den exterior ta en- 
cuentro, planificacion di un presupuesto, 
informacion tocante di droga y sexualidad. 
Tambe tabatin dos ex studiante cu a com- 
parti nan experencianan di studia den exte- 
rior cu e futuro studiantenan. 

E curso pa yuda bo mes ta ofrece un com- 
binacion di teoria y practica. E biaha aki e 
studiantenan a haya como tarea di practica 
pa den grupo di 10 persona haci compra pa 
un menu di tres curso, na unda nan mester 
a keda den e presupuesto stipula. Seguida- 
mente e studiantenan mes, bou di guia, a 
prepara e cumindanan. 

Den e siman di 6 di juli e curso di Vobess lo 
tuma luga simultaneamente na Saba y Bo- 
neiro. E biaha aki e futuro studiantenan lo 
wordo acoge y guia pa e fundacion BESST. 
E fundacion nobo aki a origina for di un 
separacion di e fundacion S4 (St. Maarten 
Student Suport Services) cu te cu reciente- 
mente tabata encarga cu acogida y guia di 



studiantenan for di Sint Maarten y di Hu- 
landa Caribense. □ 

Atencion pa diferencianan den e siman di Hulandes Caribense 




KRALENDIJK - Den e 
programa di mas aña e 
islanan Boneiro y Saba a 
haci palabracion cu go- 
bierno Hulandes riba en- 
tre otro combatimento di 
pobresa, derecho di mu- 
cha y desaroyo econom- 
ico. Minister Plasterk di 
Asuntonan Interno y Rel- 
acionnan di Reino (BZK) 
hunto cu e delegacionnan 
di e islanan a haci e pal- 
abracionnan aki durante 
di e siman cu tabata e 
siman di Hulanda Cari- 
bense. 

Atencion individual 

E aña aki durante di e si- 
man di Hulanda Caribense 
a keda claramente demostra 
cu mester bini mas atencion 
individual pa cada isla. A tene 
cuenta cu esaki den e pro- 
grama di mas aña. Esaki ta ni- 


fica tambe cu Sint Eustatius 
no por firma e programa aki. 
E isla aki tambe ta participa 
na e siman di Hulanda Ca- 
ribense, pero ta pone bou di 
supervision di Reino pa mo- 
tibo di e deficit substancial 
cu e tin riba su presupuesto. 
Na momento cu un trayec- 
to di mehoracion ta cana lo 
bolbe papia cu Sint Eustatius 
tocante di e programa di mas 
aña. 

Enfoke riba tereno 

social, economia y 
infrastructura 

Despues di e inversionnan 
di gobierno Hulandes den 
e añanan tras di lomba riba 
tereno di cuido, enseñansa, 
gobernacion i infrastructura 
a yega e momento pa inten- 
siva e maneho riba combati- 
mento di pobresa, derecho 
di mucha y desaroyo eco- 


nomico. Den e programa di 
mas aña ta duna un prome 
elaboracion riba esaki. Par- 
tinan importante di esaki ta 
por ehempel: 

• BZK ta pone na 2015 y 
2016 anualmente e siguiente 
suma na disposicion di de- 
saroyo economico: 495.000 
dollar pa Boneiro y 180.000 
dollar pa Saba. 

• E ministerio di Asun- 
tonan Economico ta stimula 
comercio poniendo 100.00 
euro na disposicion di e Ca- 
maranan di Comercio y In- 
dustria 

• Pa e problema social eco- 
nomico BZK ta pone anu- 
almente pa 2015 y 2016 e 
siguiente suma disponibel: 
1.650.000 dollar pa Boneiro 
y 600.000 dollar pa Saba. 
Banda di esaki lo inverti den 
acogida pa mucha y deporte. 

• Pa reforsa gobernacion 
di e islanan, BZK ta pone 1,6 
miyon dollar disponibel riba 
un base anual.. 

• Entrante prome di januari 
2016 lo introduci ahustacion 
pa yiu na Hulanda Cari- 
bense (bou di e condicion cu 
parlamento ta aproba esaki). 
Pa esaki a reserva 900.000 
dollar. 

• Ta investigando con pa 
mehora e sistema di siguri- 
dad social. 

• E Secretario di Estado di 
Asuntonan Social y di La- 
bor (SZW) ta considerando 
riba un aumento di e salario 
minimo, y cu esaki tambe 
e onderstand, entrante 1 di 
januari 2016. Esaki ta sosode 
a base di cifranan di Oficina 
Central di Estadistico (CBS). 
Esakinan ta duna motibo pa 
aumenta e salario minimo na 
Saba cu 6.5 porshento y na 
Sint Eustatius cu 4 porshen- 
to. Pa Boneiro e cifranan no 
ta indica riba un aumento. Si 
ta indexa e salario minimo 
anualmente. 

• E secretario di estado di 
SZW ta pensando riba un pa- 
kete adicional pa tur e islanan 
di 300.000 euro structural- 
mente. Despues di delibera- 
cion cu e islanan, por uza 
esaki por ehempel pa e c kin- 
derbijslag’, e Seguro di behes 


(AOV)y/of e onderstand par- 
ticular. 

• SZW ta hisa e limite di 
entrada pa onderstand par- 
ticular na e nivel di e salario 
minimo pa cua mas hende 
por haci uzo di dje. 

• Pa duna un impulso na 
mehoracion di derecho di 
mucha den Hulanda Cari- 
bense ta pone 3,3 miyon 
dollar disponibel. 

• E ministerio di Infra- 
structura y Medio Ambiente 
(I&M) ta inverti den proyec- 
tonan di infrastructura.. Pa 
Boneiro ta trata di ‘wijkaan- 
pak’ y e haf y pa Saba ta trata 
di e camindanan y e hafnan. 
A presupuesta un total di 21 
miyon euro. 


• Banda di esaki I&M ta 
inverti casi 20 miyon euro 
den aeropuertonan pa 2015 
y 2016. 

Mantencion di fondo 
BES 

Pa fmalisa a cumbini cu lo 
involucra e resultadonan 
di e investigacion tocante e 
haltura di e Vrije uitkering’ 
di e fondo BES den e re- 
sultadonan di e comision di 
evaluacion- Spies. Toma di 
decision defmitivo tocante 
di esaki lo tuma luga den co- 
mienso di 2016. En espera di 
esaki lo indexa e ‘vrije uitker- 
ing’ pa 2015 pa inflacion: es- 
aki ta un aumento structural 
total di 800.000 dollar.Q 



Testnan a cuminsa pa 
construccion di Mega 
Pier 2 


WILLEMSTAD - E tra- 
bounan a cuminsa pa 
construccion di Mega 
Pier 2. Partido PAIS a 
informa cu durante e 
proximo dos lunanan, e 
plataforma aki lo realisa 
trabounan di boramento 
den cuadro di e testnan 
pa determina con pro- 
fundo e pipanan mester 
bay durante e construc- 


cion. 

E schema di Mega Pier 2 
ta canando segun planifi- 
cacion. Pa prome mita di 
2017 Mega Pier 2 lo ta cla, 
asina e partido ta bisa. 

E Mega Pier nobo lo ta 
construi di tal forma cu e 
por ricibi barconan di tur- 
ista cu ta hopi mas grandi 
awendia.Q 


Mediado di gobierno no mester permiti Sunscape lanta sindicato 


WILLEMSTAD - BTG ta declara su mes 
solidario cu Horecaf den su lucha pa husti- 
cia. Ademas BTG ta di opinion cu e intencion 
“canta y maligno” di gerencia di Sunscape 
pa lanta un sindicato “di y cu su mes traha- 
donan” , un intencion cu e gerencia a delega 
na su otro trahadonan. 

E intencion aki, segun BTG, ta contene suficiente 
elemento cu ta haci e sindicato uno di dunado(nan) 
di trabou, of miho bisa “un sindicato cu su base y 


intencion no ta uno genio di trahado”. 

Mediado di Gobierno, haciendo su trabou pa tra- 
ta na trece solucion den e conflicto cu “e dunado 
di trabou” a crea cu “e sindicato Horecaf’. Segun 
presidente di BTG, Mel” Simmons, Mediado di 
Gobierno ya mester a declara e intencion di e ge- 
rencia di Sunscape pa lanta un sindicato di trahado 
“no genuino y por lo demas completamente nulo”. 
“Den prome instancia esaki no a sosode. Esaki no 
ta kita nada di e Mediado pa, repasando nos leynan 
local y e tratadonan internacional di ILO cu tin e 


caracter di “convencion”. E Mediado conclui den 
segundo tanda cu nos leynan laboral local no ta ser 
respeta si duna e dunado di trabou y su grupo di 
siguidonan nan deseo. 

BTG ta indica, cu ta bon pa Mediado tuma e caso 
aki masha na serio. Mester manda e caso pa e Min- 
isternan di Asuntonan Economico y de Labor pa 
averigua y studia e intencion di Sunscape pa es- 
tablece na Corsou. Mester sali na cla, segun BTG, 
Sunscape a bin Corsou solamente pa haci y deshaci 
manera nan ke basta nan gana placa.Q 

Activista color scur cuestiona tocante su rasa 



SPOKANE, Washington 
(AP) - E lider di un sec- 
cion local di un grupo 
di avocacia Mericano pa 
derecho di Afro Ameri- 
canonan ta confrontan- 
do preguntanan tocante 
su identidad racial, cu 
su famia bisando cu e ta 
blanco pero el a retrata su 
mes como un muhe color 
scur. 

Rachel Dolezal, kende ta 
hefe di un sucursal local di 
National Association for the 
Advancement of Colored 
People na parti noordwest 
di Merca, no kier a contesta 


preguntanan di un corant lo- 
cal. 

“E pregunta no ta si e ta 
mesun simpel manera e ta 
parce”, el a bisa The Spokes- 
man-Review diahuebs. “Tin 
hopi complehidad. Y mi no 
sa si tur hende lo compro- 
nde.” 

Dolezal ta president di un 
sucursal di un organisacion 
di derecho civil, un profesor 
di Africana Studies na East- 
ern Washington University 
y president di un directiva di 
polis. 

Autoridadnan a bisa un in- 
vestigacion ta na caminda 



si Dolezal a viola polisanan 
di ciudad ora cu el a bisa su 
identidad racial. 


Dolezal su mama, Ruthanne 
a bisa, cu e famia tin origen 
Checo, Suiso y Indjan na- 
tivo. 

Ruthanne Dolezal a bisa cu e 
y su yiu muhe no tin contac- 
to pa varios aña, pero Rachel 
Dolezal a cuminsa presenta 
su mes como un Afro Amer- 
icano pa 8 pa 9 aña despues 
cu e famia a adopta 4 mucha 
color scur. 

“Ta masha tristo cu Rachel 
no ta su mes”, e mama a bisa 


na telefon di Montana. “Su 
efectividad den causanan di 
comunidad Afro Americano 
lo tabatin asina hopi mas bal- 
or y efectividad si e tabata djis 
honesto cu tur hende.” 

Rachel Dolezal a bisa cu e 
controversia ta den publici- 
dad pa motibo di asuntonan 
legal entre su famia. Su 
mama a bisa cu e famia ta na 
altura di su insinuacionnan 
racial, pero solamente a co- 
menta tocante nan ora cu a 


tuma contacto cu nan. 

NAACP a publica un de- 
claracion bisando cu nan ta 
respeta Dolezal su asunto 
priva. 

“Un hende su identidad ra- 
cial no ta un criteria pa cuali- 
fica of descualifica pa ta lider 
den NAACP”, e grupo a 
bisa. “Den cada skina di pais, 
NAACP ta keda comprometi 
pa sigura husticia politico, 
educacional y economico pa 
tur hende. 

Kozlov ta presenta: 
“Student Showcase” 

Lesa B8 



Polis a asisti pa saca 
muchanan for di Aruba 
Boot Camp 


Lesa Bll 



GKMB y Bus di Salud ta 
haciendo un trabou 
importante 

Lesa B13 



Apertura di Copa America 2015 
tabata colorido 



Lesa B2 


Cuerpo Policial ta 
yuda prepara 
klas 6 di 
Colegio Sagrado 
Curason 



Lesa B12 


Curso sushamento cu zeta: 


Auspicia pa Curoil na Aruba 
Ports Authority 


Lesa B5 



Nuevo Mundo Festival & Academy 



Conciertonan cu entrada Liber ta sigui 

















































Apertura di Copa America 2015 tabata colorido 



e Chilenonan lo a sinti nan 
mes orguyoso di e ceremo- 
nia. E1 a dura 20 minuut y ta- 
bata un espectaculo grandi,” 
Cereza a indica. 

“E obhetivo di e ceremo- 
nia tabata pa e televidente, e 
observado cu ta na cas, pa e 
mundo, pero pa esunnan cu a 
mira esaki den e stadion y por 
bisa “ami tabata ta eynan.” 
Seguramente awo nan lo kier 
mas,” e ta añadi. “E show a 
ofrece un diseño tecnico y cu 
hopi iluminacion impresion- 
ante den e Stadion Nacional 
y a conta cu elementonan 


Diahuebs anochi a tuma 
luga e apertura di Copa 
America 2015. E anochi 
aki tabata un fiesta unda 
a hunga cu e luznan y un 
danza espectacular cu ta- 
bata bou encargo di e co- 
reografo Spaño Hansel 
Cereza hunto cu Esteban 
Icardi. 

“E ceremonia tabata tin un 
impacto grandi, senciyo, 
sensibel y no a duna tempo 
di reacciona. Esaki tabata un 
ceremonia bunita, briyante y 




sorprendente,” e coreografo 
a splica. 

Esteban Icardi, productor 
general di e ceremonia, a 
yama esaki “E curason di fut- 
bol.” E1 a splica cu e show aki 
a mustra e balornan di Amer- 
ica Latino y Chile. Un acto 
cu a representa e atributo cu 
e streanan di Latino America 
a mustra pa obtene e exito; e 
esfuerso, e sed di triunfo, en- 
tre otro. 

“Nos no kier a mira e lom- 
brishi, pero nos tabata kier a 
mira Latino America. Esaki 
ta bin pasobra tin un storia 
comun, nos ta pober y den 
e sentido ey, tur futbolista 
ta parti di e trabou di Latino 
America, y manera conti- 
nente nunca nos tabata tin 
tanto futbolista den e prome 
mundo,” e ta splica. “Nos a 
enfoca den esey, den e sacri- 
ficio di e continente, cu ade- 
mas nos ta mustra manera un 
region integra, tecnologico, 
moderno, multicultural e in- 
clusivo,” Icardi ta añadi. 




E muziek a wordo crea spe- 
cialmente pa e Copa America 
pa e artista Spaño Salvador 
Niebla, kende ta dedica na 
crea temanan pa acontec- 
imento deportivo di nivel 
mundial. E ceremonia a conta 
cu tecnologia di punta, asina 
manera un sistema sofistica 
di luz cu ta funciona via un 
red sin waya cu un tecnico di 
Suecia a maneha. 

E grupo “Noche de Brujas” 
ta encarga cu e interpretacion 
durante e apertura. Nomber 


di e cantica ta “A1 sur del 
Mundo.” 

E pieza musical ta wordo in- 
spira na e nacionnan partici- 
pante pero tambe e pasion di 
futbol Sur Americano, cu ta 
reuni cada cuater aña pa por 
celebra e torneo mas antiguo 
di mundo. E cantica ta genera 
criticanan duro y burla riba 
rednan social, e punto cu a 
surgi temanan alternativo pa 
anima e torneo cu a cuminsa 
diahuebs. □ 


























Mientras Royal Power ta aplasta 
Macuarima Indians 

Celebrities ta mantene su 
invicto den Campeonato 
Heineken 



ORANJESTAD - Campe- 
onato Heineken di fast 
pitch di Aruba Softball 
Bond a continua diahuebs 
ultimo riba veld di Flat- 
stone na Sta Cruz. 

Den e prome wega valido den 
categoria A-Klas e muchanan 
di Esy Kelly esta Celebreties 
ta mantene nan invicto den 
3 salida derotando nan rival 
Madwork Blackhawks cu 


Ayera e weganan di Copa 
America 2015 a termina 
den pool A. Awe lo conti- 
nua cu e weganan di pool 

B, unda cu lo tin dos wega. 

E prome wega lo ta pa 3’or 
di atardi unda cu Uruguay 
lo hunga contra di Jamaica, 
mientras cu pa 5’or Argen- 
tina lo midi forsa contra di 
Paraguay. 

Uruguay su seleccion 
Keeper 

F. Mulsera 

R. Muñoz 
M. Silva 
Defensa 

J. Gimenez 

D. Godin 
J. Fucile 
A. Pereira 

G. Silva 
M. Pereira 

M. Corujo 

S. Coates 
Medio campo 

C. Sanchez 
C. Rodriguez 

G. De Arrascaeta 

N. Lodeiro 
G. Pereira 

E. Arevalo 
A. Gonzalez 
Delantero 


score di 11-7. 

Celebrities ta anota 11 care- 
da, bati 9 hit, y ta comete 3 
eror. Madwork Blackhawks 
ta anota 7 careda, dal 7 hit, 
y ta comete 4 eror. Albert 
Croes ta cubri ful e ruta y ta 
bira e pitcher ganado, mien- 
tras Marcolino Werleman 
ta bay cas cu e derota. Miho 
batiadonan pa Celebrities ta 
Gregorie Manuel y Fritsger- 
ald Bislik ambos di 2-2, Kev- 




A. Hernandez 

D. Rolan 

C. Stuani 

E. Cavani 

Jonathan Rodriguez 
Seleccion di Jamaica 
Keeper 

D. Kerr 
D. Miller 

R. Thompson 
Defensa 
D. Gordon 



in Regales 1-1 y Ray Berna- 
bela 3-2. Pa Madwork Black- 
hawks a destaca na plato Clay 
Shipley kende a bay di 3-2. 
Den e di dos wega di anochi 


M. Hector 
W. Morgan 
A. Mariappa 

K. Lawrence 
J. Taylor 
Medio campo 

L. Laing 


ORANJESTAD - Dia- 
huebs ultimo nos selec- 
cion National, a realisa 
nan viahe pa Barbados y 
a yega bon tambe. Esaki 
debi cu manera Aruba 
sa caba, cu nos Seleccion 
Nacional lo ta hungando 
e wega di ida riba veld di 
Barbados. 

Esaki pa e cualificacion pa 
e Mundial di Rusia 2018. 
Diabierna despues di entre- 
namento, e Bonds Coach 
esta señor Giovanni Franken 
a bisa su hungadonan; “Nos 
a train duro awe, pa nos por 
logra lo imposibel y haci po- 
sibel. Un clasificacion pa e 
di tercer rond cu nunca an- 
tes Aruba a logra ta den wega 
awo y nos ta bay bataya pa 
logra esaki tambe!”. 

E partido lo tuma luga dia- 
domingo awo dia 14 di juni 


den categoria AA e muchan- 
an di Royal Power a baha 
brabo riba Macuarima Indi- 
ans. Den e wega aki nan ta 
aplasta Macuarima mediante 
un blackout. Royal Power ta 
anota 18 careda, dal 13 hit, y 
ta comete 1 eror. Macuarima 
Indians ta logra anota 2 care- 
da, bati 3 hit, pero ta comete 
4 eror. Jair Thompson kende 
ta riba entrenamento fuerte 
como pitcher a inicia e wega 
y a tira dos inning sublime pa 
pone e prome victoria riba 
su nomber y a wordo releva 
pa un otro atleta riba entre- 
namento como pitcher esta 
Kelvin Silvania, kende a tira e 
ultimo entrada. Carl “ Dany” 
Yarzagaray a resulta e pitcher 
perdedo. 

Miho batiadonan pa Royal 
Power a resulta Gregory 


H. Gray 
J. McAnuff 
J. Watson 
J. Grant 
R. Austin 
G. McCleary 
Delantero 


2015, pa 7:30 di anochi y es 
nan interesa por wak esaki 
via di entre otro e link di e 
federacion di Barbados cual 
ta: www.barbadosfa.com of 
www.thebeatl04.com. Di 


ORANJESTAD - E co- 
munidad di Portugal a 
celebra nan dia, di cual 
nan a tene algun activi- 
dad. Un sorpresa pa e co- 
munidad ta cu un grupo 
di Portugues di Venezuela 
a yega Aruba. Nan tambe 
a bin pasa momentonan 
agradabel hunto cu e comu- 
nidad di Aruba. 


“Pilin” Krosendijk 2-2, Luis 
Pelayo y Riangelo Flanegin 
ambos di 3-2, Dijendrick 
Croes, Jomark Flanegin, 
Kenny Hart y Richard Flane- 
gin tur a bay di 1-1. 
Campeonato Heineken lo 
continua diadomingo awor 
riba veld di Rockets net pa- 
riba di Trappers Club cu 4 
tremendo partido cuminsan- 
do di 10:30 di mainta cu Liga 
femenino Tanke Leendert 
contra Aruba Bank Lady Ti- 
gers, 12:15 di merdia Chee- 
tah contra Eagles, 2’or di at- 
ardi A-Klas masculino Piratas 
contra Spuiters y pa 3:45 AA 
masculino Montaña Braves 
contra Pizza Hut Monster. 
Pues fanaticada di softball 
yega tereno bin apoya bo eki- 
po preferi. Softball den pleno 
desaroyo. Q 


D. Brown 

R. Parkes 
G. Barnes 
D. Mattocks 
D. Williams 
A. Ottey 

S. DawkinsQ 


parti di AVB conhuntamente 
cu TeleAruba ta tratando di 
haya e miho señal for di Bar- 
bados pa esaki por wordo 
pasa tambe traves di TeleA- 
ruba canal 23. □ 


Awe nochi pa 7’or lo cum- 
insa e celebracion di Dia 
Nacional di Portugal na 
Club Primavera. Durante e 
evento di awe nochi lo tin 
un programa varia. Diado- 
mingo e fiesta lo continua 
unda cu esaki lo inicia pa 
5’or di atardi. Un biaha mas 
e atardi lo ta uno varia unda 
cu lo tin cumindanan tipico 
di Portugal. Q 


Awe lo tin dos wega den 
Copa America 2015 


Mientras wega lo wordo transmiti en bibo 
Diadomingo Aruba ta enfrenta Barbados 


Comunidad Portugues cu 
actividad pa celebra Dia di 
Portugal 

Ambos caso di apelacion ta den man di Comision di Apelacion 


ORANJESTAD- Despu- 
es cu tanto sv Britannia 
como sv RCA a entrega 
apelacion contra e deci- 
sion di AVB, referiendo 
na e protestanan di ambos 
club, directiva di AVB a 
entrega tur documenton- 
an concerni di e protes- 
tanan aki, na Comision di 
Apelacion. 

Awor e comision tin como 
tarea pa bay trata e caso aki y 
controla e decision di AVB y 
tuma un decision, cual deci- 
sion segun reglamentonan di 
AVB ta obligatorio pa ambos 
partido. 

E comision aki ta un comis- 
ion cu ta autonomo y direc- 
tiva di AVB no tin ningun 


participacion den esaki. Pues 
AVB manera semper, ta laga 
e comision aki haci su trabou 
cu tur espacio necesario como 
tambe independientemente.E 
caso di protesta cu awor a bay 
apelacion, tin di haber cu tan- 
to e caso di sv Britannia como 
sv RCA, kende nan a entrega 
protesta ariba e hungadonan 
corespondiente na ambos 
ekipo, cu e hungadonan aki 
no ta a cumpli cu reglamen- 
tonan di AVB pa por a par- 
ticipa den e wega di dia 25 
mei 2015, ultimo entre e dos 
mesun ekiponan aki. 

Procedura 

E comision di Apelacion 
ta consisti di un total di 7 
miembro, di cual 4 ta hu- 


rista, 2 persona cu tin amplio 
experencia den asuntonan di 
apelacion y un persona cu 
amplio conocemento di entre 
otro reglamentonan di nos 
futbol Arubano. E miembro- 
nan aki mester reuni y repasa 
tur documentonan concerni 
y a base di nan hustificacion 
nan mester wak si realmente 
a cumpli cu e reglamentonan 
di AVB. E reglamentonan aki 
ta reglamentonan cu ta keda 
aproba den un reunion Gen- 
eral, cual reunion ta consisti 
di tur club nan miembro afil- 
ia na AVB. Pues no ta asina 
cu e reglamento ta algo cu ta 
directiva di AVB mes a stip- 
ula, sino cu ta e propio club- 
nan miembro ta propone y 
ta acepta esakinan manera cu 


nan ta wordo prescribi den e 
reglamentonan. Pues mescos 
cu directiva mester wak si e 
clubnan a cumpli cu e regla- 
mentonan den ambos caso- 
nan aki, Comision di Apela- 
cion tambe tin di bay wak si 
tin of no tin cumplimento di 
dicho reglanan. Ta pa e moti- 
bo aki mes cu henter e asunto 
di protesta y apelacion ta sigui 
e liña di procedura aki cual ta 
conoci cerca tur club miem- 
bro y ta algo cu pa hopi añan- 
an caba ta wordo ehecuta di e 
forma aki den AVB. 

Na momento cu Comision di 
Apelacion tuma nan decision 
final, esaki manera a wordo 
relata caba anteriormente, 
esaki ta keda uno asina yama 
M binden voor alle partijen" y 


cual ta haci cu ambos partido 
den e caso aki, lo mester res- 
peta esaki. 

Por ultimo directiva di AVB 
kier informa, cu mester 
tene cuenta cu e Comision 
di Apelacion, los cu nan ta 
forma parti di esaki, cu nan 
tambe tin nan propio respon- 
sabilidad pa cu nan propio 
trabou diario den nan propio 
funcion. O sea como aboga- 
do por ehempel. Y teniendo 
esaki entre otro na cuenta, 
nos mester ta consciente cu 
prome cu tur cos, e miem- 
bronan di comision di Apela- 
cion lo mester palabra entre 
nan, un fecha caminda cu tur 
miembro por reuni pa asina 
hunto trata ambos caso di 
apelacion. Q 



Nuevo Muncio Festival & Academy 


Conciertonan cu entrada 
Liber ta sigui e weekend aki 


Bou di direccion di Simon 
Gollo, e famoso violinista 
Venezolano/Suiso, Nuevo 
Mundo Festival & Acad- 
emy (NMFA) ta sigui su 
conciertonan cu entrada 
liber na Cas di Cultura. 

Diasabra nochi nos pianista 
Arubiano Armand Simon lo 
forma duet riba dos piano cu 
Jihye Chang, e pianista Kore- 
ano cu a haci furor den e con- 
cierto inaugural dialuna pasa. 

E programa ta consisti di tres 
pieza pa piano duet: 1. Franz 
Schubert - Fantasia den F mi- 
nor, D. 940 (Op. Posth. 103) 

I 


(1828); 2.Antonin Dvorak - 
Slavonic Dances Op. 46 B.78 
(1878) y 3. Antonin Dvorak 
- Slavonic Dances Op. 72 
B.145 (1886). 

Diadomingo anochi seis mae- 
stro di cinco diferente pais lo 
demostra nan talento musi- 
cal: Benjamin Sung, Taiwan 
(magnifico den e concierto di 
dialuna pasa) y Simon Gollo, 
Suisa/Venezuela, Violin; 

Richard Young, USA, Viola; 
Marcio Carneiro, Brazil, y 
German Marcano, Venezu- 
ela, Cello; Paco Varoch, Spa- 
ña, Flauta/Piccolo. 



/ 


rt 


E conciertonan di studiante ta 
keda un sorpresa y NMFA no 
ta anuncia nan di antemano. 

Den e edicion di dialuna di 
e corant aki nos lo duna in- 
formacion di e ultimo conci- 
erto cu entrada liber na Cas 
di Cultura cu lo tuma luga 
dialuna mes y di e Concierto 
Gala cu lo tuma luga diamars 
anochi pa clausura e serie di 
nochi musical emocionante 
presenta pa Nuevo Mundo 
Festival & Academy. 

Entrada pa e Concierto di 
Gala lo costa apenas $20 of 
AWG 35. clydeharms@ya- 
hoo.com. □ 




































LOCAL 155 


DIASABRA 13 JUNI 2015 



Curso sushamento cu zeta: 

Auspicia pa Curoil na Aruba Ports Author- 


Den cuadro di e area nobo 
di negoshi di abastece 
fuel na Aruba, ehecuta 
pa Curoil Aruba, Aruba 
Ports Authority N.V. a 
forma parti di e training 
di sushamento cu zeta 
dia 11 di juni. E curso, cu 
a wordo ofreci pa Curoil 
pa e compania Lamor y 
a tuma luga den un lo- 
calidad na Renaissance y 
tambe ariba den practica 
ariba tereno di APA N.V. 
mes. 

Esnan cu a sigui e curso, 
mayoria personal cu ta acti- 
vamente parti di e proceso, a 
haci esaki cu e boom di waf di 
Oranjestad. E ekipo en cues- 
tion ta wordo uza durante di 


cada “ship-to-ship” bunker- 
ing na waf, como prevencion 
den evento di un emergencia 
di un oil-spill. 

Segun Irvin Gil Manager 
Marino na Aruba Ports Au- 
thority N.V.: Ta importante 
pa esunnan envolvi ta bon na 
altura y tin e training necesa- 
rio pa tuma medida corecto 


den situacionnan cu tin ries- 
go di polucion di azeta. 

E ekipo lo wordo uza den 
awanan banda di waf y lo 
sigura proteccion di e awan- 
an bou hurisdiccion di e waf 
di descarga accidental of den 
cualkier otro situacion na waf 
pa contene cualkier producto 
di contaminacion. □ 




Agentenan di biahe di Chile di bishita na Aruba 

\Recientemente Aruba a ricibi e bishita di un grupo di 
agentenan di biahe di Chile, kendenan a bin Aruba pa 
conoce miho nos producto turistico, pa asina ofrece na 
e Mercado Chileno como un di e miho destinacionnan 
den Caribe. 

E agentenan a haci inspeccion na diferente di nos hotelnan 
luhoso, restaurant nan, y tambe a bishita diferente di nos 
atraccionnan turistico rond di nos isla, sin laga afo un paseo 
riba Catamaran caminda nan a disfruta di nos bida marino 
den e area di Malmok y Boca Catalina. 

Nan a keda masha impresiona cu nos dushi isla y su hende- 
nan, y cu tur loke nos tin di ofrece na nos bishitantenan. 

Chile ta un mercado cu ta den crecemento y ta mustra cu lo 
bay ta masha fuerte pa e futuro cercano, y no tin duda cu e 
impresion cu e agentenan di biahe aki a experiencia, lo bai 
duna su fruta pa cu e mercado Chileno. 

Un palabra di danki ta bay na tur e hotelnan cu a participa 
den e biahe di familiarisacion aki, y tambe na De Palm Tours 
kende a percura pa e agentenan tawata super comodo durante 
nan transporte na e hotel nan, como tambe na e actividad nan 
ofreci pa e compania. 

E grupo di agentenan di biahe Chileno a ser acompaña pa e 
representante di Aruba Tourism Authority Sr. Ernest Giel, 
kende a percura pa un coordinacion completo pa cu e biahe di 
familiarisacion aki di e agentenan Chileno.Q 

MITRAFICO 



Homber ta accidenta den un garashi 


CAS ARIBA - Diahuebs 
den oranan di anochi un 
persona a haya un desgra- 
cia den un garashi y no 
tabata reacciona. Tanto 
ambulance como polis ta 
wordo manda pa e sitio. 
Na yegada di ambulance 
nan ta bin compronde cu 
e persona tabata uzando 
un mashin y aparente- 
mente un bara di hero di 
e mashin a bula y a dal e 
homber na su cabes. 

E persona a haya un kap basta 



hundo y tabata sangra masha den, personal di ambulance 
hopi mes. Mirando e situa- a transporte cu hopi urgencia 
cion cu e victima tabata ta pa hospital. 



Pa motibo cu e polisnan taba- na e adres, nan a yega un rato 
ta man yen cu varios asisten- despues y a tuma informa- 
cia nan no por a yega mesora cion di loke a sucede.Q 


Accident entre Quadracer cu auto 



KUDAWECHA - Dia- 
huebs den oranan di 
anochi a sosode un acci- 
dent entre un auto y un 
Quadracer . Polis di traf- 
ico, ambulance y patruya 
di Noord a acudi na e sitio 


Na yegada nan ta bin com- 
pronde cu e Quadracer ta- 
bata biniendo di pariba y un 
Toyota Yaris cu no a duna 
preferencia ta lora na su man 
robes dilanti di e Quadracer. 
E impacto fuerte a pone cu 
echauffeur di e quadracer a 
pasa over di e auto y a bay cay 
riba caminda. 

E automobilistanan cu tabata 
riba e caminda y a mira loke a 
pasa, mesora a para y a cende 
nan luz di aviso pa asina evita 
lo pio. 

Polis di trafico cu ayudo di e 
patruya di Noord a atende cu 
e accident aki, mientras per- 
sonal di ambulance a trata e 
chauffeur di e Quadracer y 
despues a transporte pa hos- 
pital. Q 



Chauffeur a desvia y kibra 
bakinan di mata 



ORANJESTAD - Diahuebs alrededor di 9:30 di anochi 
riba e crusada di Rondweg y Avenida Milio Croes un 
auto a bay dal contra algun baki di mata banda di ca- 
minda. 

Patruya policial a acudi na e sitio. Segun e chauffeur di e Ford 
cu tabata bayendo riba Avenida Milio Croes el a bay pasa un 
Tercel y yegando e crusada e Tercel a bay pa lora na su man 
robes, y esaki a pone cu e mester a desvia y a bay dal kibra riba 
algun baki di mata. Q 


Chauffeur di pickup a 
ocasiona accidente cu 4 auto 



PARADERA - Diahuebs den oranan di atardi poco 
pariba di rotonde Paradera na altura di Great Rich a 
sucede un accidente. Chauffeur di un pickup pa un of 
otro motibo a dal tras di un auto y asina e autonan a 
sigui dal tras di otro. 

Patruya di trafico a acudi na e sitio. Polis a wordo informa cu 
e chauffeur di e pickup no a mantene suficiente distancia. E 
pickup a keda completamente kibra dilanti pero ningun per- 
sona a resulta herida. □ 

Homber ta bay cu celular di 
muhe di bar 

SAN NICOLAS— Central a manda Polis na Guardalajara 
Bar, relaciona cu un ladronicia. Na e sitio, Polis a papia cu un 
di e muhenan di bar, M.C.C.A, kende ta bisa cu un homber 
desconoci a coy su celular. Polis no por a haya e homber nin- 
gun caminda. Polis a tuma e keho.Q 

Problema y pelea entre 
turistanan na hotel 

PALM BEACH— Central a manda Polis di Noord na Mar- 
riot Surf Club, na unda tabatin un muhe ta bayendo na un 
camber. Na e sitio, Polis a papia cu e personal di siguridad, 
kende a bisa cu tabatin un pelea. Despues di un par di minuut 
e homber a baha. 

E homber L., tabatin su wowo hincha y su brasa banda robes 
tin un corta. E1 a bisa cu el a bay den un bus trip Kukoo Ku- 
nuku, na unda el a topa cu un muhe K.C. E homber L, ta bisa 
cu e mucha muhe K.C. a bis’e pa e topa cun’e na Gift shop 
den Marriot Surf Club, pa nan subi hunto na su camber. L, ta 
bisa cu el a bay na e camber di e mucha muhe pa uza e baño, 
pero nan no a laga su persona drenta. L. a bisa cu el a orina 
contra e porta di e camber. Segun e ta bisa e ruman homber 
K. C. a habri e porta y L, a purba drenta paden. 

Pa tal motibo a start un pelea entre e tata di K.C. e ruman 
homber K.C. y L. Durante e pelea, L. a haya su nanishi kibra 
y e tata a haya un kap na su cabes. Polis nan a detene L, pa 
maltrato y a hib’e warda di Polis di Shaba. □ 

Turista a fayece den hotel 

PALM BEACH— Polis a bay na Hyatt Regency, relaciona 
cu un persona cu a bira malo. Na e sitio, polis a wordo acerca 
pa e personal di Hyatt Hotel, e homber J.B. y O, y tambe per- 
sonal di e departamento di ayudo na victima. Esunnan pre- 
sente a bisa Polis cu e homber J.M.E P, mas o menos 06.30, a 
wordo haya riba vloer banda di un di e liftnan. 

Dr. Lin tabata na e sitio y a constata morto di e homber Juan 
Echeveria naci na Venezuela 05 october 1938. E causa di mor- 
to ta uno natural. E casa E, a bisa cu su casa no tabata sinti bon 
for di e dia anterior y tabata haya problema cu cierto alergia. 
Departamento di ayudo na victima, lo sigui cu sosten moral 
na e señora E.Q 


Atraco arma na un cas na Catiri 




CATIRI- Diahuebs algo 
pasa di 10’or di anochi pa- 
truya di Noord ta wordo 
manda cu urgencia na un 
adres na Catiri pa un caso 
di atraco. 

Na yegada nan ta bin topa 
cu un señora hopi spanta y 
cu casi no por a splica kico a 
caba di pasa cun’e. Despues 
di un rato polis a logra com- 
pronde cu e tabata den su cas 
y tres homber bisti na preto 
cu accento Spaño a drenta 
den su cas y a atraca su perso- 
na. Nan a menasa su persona 
cu un arma di candela y a bay 
cu su cartera. 

Atraco team y tambe depar- 
tamento di ayudo na victima 
a wordo pidi pa presenta na 
e adres pa atende cu e dama. 
Cuanto placa e atracadonan a 
logra bay cun’e no ta conoci. 
Un cos ta sigur cu e tres atra- 
cadonan a baha na awa na pia. 
E caso di atraco aki ta bou 
investigacion.Q 


Cacho los ta ataca 
cabritonan di bisiña 

SJABURURI— Polisnan a haya informacion cu cachonan 
cu ta cana los a drenta den cura y ta atacando e cabritonan. 
Polis a bay na Shabururi y ta papia cu e habitante K, kende 
ta bisa cu e cacho di su bisiña, cada biaha ta pasa banda di e 
cabritonan y ta purba drenta paden, pa come su cabritonan. E1 
a bisa cu mas cu un biaha el a purba di papia cu e bisiña, pero 
e no ta tende. 

Na yegada e bisiña no tabata mas na e sitio. K, lo yama polis 
ora cu e bisiña bin cas pa intermedia.Q 

Accidente durante trabou 
na garashi 

SANTA CRUZ— Central a manda Polis na Cas Ariba, na 
garashi di Colenchi Heavy Equipment pa un accidente. Na e 
sitio, a resulta cu e trahado J.G, tabata trahando riba un tubo 
bou presion y esaki a los y a dal riba su cabes, cu e conse- 
cuencia cu el a haya un kap. E1 a wordo transporta pa Poli pa 
tratamento. □ 


Auto a dal peaton 


TARABANA- Diahuebs 
anochi dilanti di Casa 
Vieja na Tarabana poco 
pariba di e rotonde a su- 
cede un accidente camin- 
da un peaton masculino a 
wordo alcansa pa un auto. 

Un dama chauffeur pa un 
of otro motibo no lo a wak e 
homber riba caminda y a dal 
e homber cu su auto. E vic- 
tima a dal abou y haya sla na 
su brasa. 

Patruya di trafico a presenta 
pa tuma informacion di e ac- 
cidente y personal di ambu- 
lance a controla e victima. □ 

PANORAMA 


ORANJESTAD - UNOCA ta un fundacion cu ta stimu- 
la cultura di Aruba respaldando iniciativanan cu ta de- 
saroya talento cultural y crea participacion activo den 
cultura na Aruba. Un di e plataformanan cultural den 
cual tin un interes grandi ta baile, pa e motibo aki UN- 
OCA ta patrocina varios presentacionnan exitoso anu- 
almente presenta pa diferente scol di baile local. 

Kozlov Dance Academy, dirigi pa bailarin profesional, Leonid 
Kozlov, ta un di diferente academianan di baile local cu ta 
desaroya talento di nos muchanan. Tur aña e academia ta pre- 
senta nan “Student Showcase” den luna di Juni na unda stu- 
diantenan ta presenta tur loke nan a siña y logra den e ultimo 
aña. E aña aki a conta un biaha mas cu apoyo di UNOCA pa 
haci e “Student Showcase” posibel. 

Segun Mr. Kozlov, kende tin un trayectorio impresionante 
den e mundo di baile internacional, formando parti di e Bol- 
shoi Ballet na Rusia y e New York City Ballet, na Aruba tin 
hopi talento y potencial cu por wordo desaroya. Ta comenta 
cu hopi mucha na Aruba a tin un don natural pa move y baila 
y si nan ricibi e atencion y training adecua por yega te na sce- 
narionan internacional. 

E showcase di studiante a tuma luga diabierna 12 di Juni na 
Cas di Cultura. E show a presenta diferente baile, desde ballet 
clasico te na bailenan folklorico. Studiantenan a train desde 
Februari y te cu 5 dia pa siman pa por presenta un show di 
calidad. Nan ta ansioso pa comparti nan talento y logronan cu 
e comunidad di Aruba. Durante e presentacion lo destaca e 
show di ballet Spaño cu yama Paquita y cu ta uno hopi anima, 
esaki lo mustra un nivel tecnico halto y un coreografia origi- 
nal cu ta data di aña 1881. E trahenan y e escenario pa Paquita 
a wordo specialmente diseña den e tayer di e Bolshoi Ballet na 
Moscow pa e produccion di e academia. 


Pa mas informacion di e evento aki y otro eventonan cultural 
por bishita UNOCA ARUBA riba facebook.Q 




Bailarinnan diAcademia di baile Kozlov tapresenta: 

“Student Showcase” 

LESA 


Norma de Cuba: 

Mi preocupacion y disgusto 

Mi ta desea di avisa Sr. Ernesto ( Ecy) Jansen y su yiu muhe, 
Lizah Jansen lo siguiente: 

Lizah bo a buta bo tata den mi apartamento na Tanki Leen- 
dert, na unda cu mi a huur abo e 

Apartamento y no bo Tata. E contracto di Huur ta cu bo 
persona y no cu bo Tata. 

Bo a bay biba otro caminda y a laga bo Tata biba eyden sa- 
biendo cu bo Tata ta un sinberguensa cu no kier traha. Esey 
bo mes a bisa mi despues cu mi a puntra bo pakico bo Tata ta 
bibando den 

mi apartamento y bo a bisa mi cu bo Tata no ta trahando. 

Mi a purba saca bo Tata for di e apartamento ya cu e no ta 
pagando pa mas di 5 luna caba y mi 

Real Estate a pay Huurcommissie, na unda cu nan a haya un 
afspraak y bo Tata nunca a presenta 

tampoco. E mesun atardi mi a bay na e apartamento pa papia 
cun’e decentemente, ya cu mi a 

yega Aruba y no tabatin unda pa keda, y el a laga sa cu el a 
caba di bay Huurcommissie pa busca su derecho, cual ta un 
mentira, pasobra e tabata tin afspraak e mesun dia ey mainta y 
no a presenta, Ademas ki derecho e por busca si e tin lunanan 
sin ta paga huur. 

Mi mes a haya trabao pele y ora e mester a presenta e no a 
bay tampoco. 

Ecy ta un persona cu kier biba ariba custia di otro hende, spe- 
cialmente si ta hende muhe pa e 

por habri boca grandi cu nan tambe. 

Lizah mi a manda bo varios e-mail y bo no ta contesta mi. Mi 
ta haci un peticion decentemente 

na bo persona pa saca bo Tata for di mi apartamento, ami no 
tin ningun derecho di mantene 

bo Tata, e no ta nada di mi. 

E ta bo tata, cu abo a laga den mi apartamento. 

Tambe mi a haya yamadanan di ruman muhe di Ecy pa no 
saca su persona for di e apartamento pero cu nan mes lo bay 
yuda su persona pa haci e pago, cual te dia di awe no a sosode 
tampoco. 

Ecy tin tanto su yiu como su rumannan y famianan aki na 
Aruba, mi ta haci un suplica na 

boso tur pa tuma e responsabilidad di e meneer aki, no ta 
husto pa ami cu ni conoce mester 

bay tuma responsabilidad di dje. 

Mi ta haci un suplica tambe na tur instancianan di gobierno 
di cuido social pa busca 

un luga pa hendenan asina pa buta nan aden. Si ta Shelter of 
ta cualkier Instituto, pero cu nan 

no por perhudica nos comunidad. 

Mi ta bin Aruba y mester drumi den mi oficina y haci tur cos 
den mi oficina, mientras mi tin apartamento cu ta wordo 
ocupa pa sorto di sinberguensanan cu no kier paga y tampoco 
ta sali, paso segun nan, nan tin derecho, Mi no ta comprende 
ki sorto di derecho e sorto di hendenan aki por tin. Mi ta 
spera cu por bin un solucion pronto pa e problema aki.Q 



Mervin Wyatt-Ras: 


Dos comision Parlamentario a cera cabes 
pa reunion cu minister Dowers 



Dos comision parlamen- 
tario di Husticia y Social 
a cera cabes pa reuni cu 
Minister Dowers. A pidi 
pa e splica encuanto e 
situacion na Bootcamp 
situa na Club Boneriano 
y e situacion na Centro 
Ortopedagogico. Minister 
den un forma habri a duna 
splicacion. 

Pa loke ta trata e situacion na 
Bootcamp awe tabatin un en- 


trada hudicial unda cu dife- 
rente instancia a bay pa saca 
e muchanan for di eyden y 
manda nan na un luga mas 
sigur. Minister a indica cu 
aunke el a yega di bishita e 
proyecto y a apoya e iniciativa 
ariba su mes, durante ultimo 
tempo por a scucha basta 
keho. Tin ainda 10 mucha 
den e facilidad. 

E muchanan ta eyden cu 
consentimento di nan may- 
ornan. Y por bisa cu varios 




di nan a duna declaracion 
positivo di nan experencia 
den bootcamp. Wyatt-Ras a 
bishita Bootcamp hunto cu 
coleganan y a haya un bon 
impresion e tempo ey. E 
lider ta un hoben di 19 aña 
cu segun Wyatt-Ras tabata 
merece un oportunidad, pero 
cu no a haya mucho sosten, 
aunke e y su coleganan tabata 
buscando esaki. Wyatt-Ras 
ta di acuerdo cu ora cu tin 
persona cu ta preocupa cu 
e forma di atende cu e ho- 
bennan realmente ta haci cu 
lo mester evalua e asunto. 
Minister a trece e asunto di 
Centro Ortopedagogico pa- 
dilanti y a señala cu mester 
tin cautela cu e informacion 
en bista cu investigacion ta 
andando. E asunto aki no ta 
di politica y politica no por 
drenta den esaki. Ta trata di 
derecho di mucha cu leynan 
y tratadonan internacional ta 
salvaguardia y cu tin cu sali 
na defensa di nos muchan- 
an. Locual ta encera cu ora 
tin algo cu no bay debidam- 
ente, tin cu investiga y carga 
consecuencianan.Q 

PENSA 


Polis a asisti pa saca muchanan for di Aruba Boot Camp 




ORANJESTAD- Dia- 
huebs mainta tempran, 
Polisnan a topa cu varios 
otro departamento di Go- 
bierno pa hunto haci un 


control na Aruba Boot- 
camp, situa na Club Bo- 
naire na San Nicolas. E 
accion tabata dirigi riba 
diferente asunto, pa cual 


Polis a bay pa sostene 
ambtenaarnan di Voogdi- 
jraad, seccion Higienico di 
Departamento di Salub- 
ridad Publico y Cuerpo di 
Bombero. E grupo aki a 
bay cu un solo meta, salva- 
guardia bienestar general 
di e 13 menor nan di edad 
interna boluntariamente 
eyden, di cual nan edad ta 
varia entre 10 pa 18 aña. 

E ultimo simannan tabatin 
hopi noticia rond di e prome 
Boot Camp organisa pa un 
fundacion nobo. Algun di 
e kehonan a yega tambe na 
Voogdijraad y otro instan- 
cianan. Consecuentemente 
Voogdijraad a dicidi di haci 
un entrada pa saca e hoben- 
nan for di un situacion cu por 
ta potencialmente peligroso 
pa nan salud. 

Director di Voogdijraad, 
Aisca Berkemeyer a sigura cu 
nan a drenta cu intencion pa 
proteha e menornan di edad 
interna den e Boot Camp. 
“Nos a yega na un punto cu 
eigenlijk no ta responsabel 
mas pa laga e menornan sin 
mas eyden”, asina e director 
di Voogdijraad a expresa. Na 
momento cu Polis a drenta 
den fm di siman ora cu ocho 
mucha a huy di e centro, nan 
a topa cu un situacion no hi- 
gienico y no adecua pa biba 
aden. Cuerpo Policial Aruba 
a haci uzo di varios departa- 
mento pa bay cu mas o menos 
10 Polis y varios van pa trans- 
porta e hobennan despues 
pa Cruz Cora, mientras cu 
a yama e mayornan pa busca 
nan yiu bek. Voogdijraad a 
presenta cu tur su 12 traha- 
donan social, pa por a atende 
cu e hobennan y nan mayor- 
nan pa cu e situacion aki. 

Na e sitio Polis a topa cu ar- 
manan blanco, pero ni e ho- 
bennan ni directiva di e fun- 


dacion no a resisti e accion y a 
coopera den forma cu tur cos 
a bay na ordo, asina Liliana 
Rasmijn, di e departamento 
di Comunicacion, Informa- 
cion y Prevencion di Cuerpo 
Policial Aruba a splica despu- 
es di e accion. 

“Cuerpo Policial ta pidi pa 
cada mayor ta consciente 
unda ta hiba nan yiunan. 
Den e caso aki mayornan 


a hinca nan confiansa den 
un organisacion di cual Cu- 
erpo Policial no por saca un 
conclusion ainda, pasobra 
tin diferente opinion”, asina 
Liliana Rasmijn a expresa. Si 
mester ta cla pa tur hende, cu 
mayornan ta keda e prome 
responsabel pa educacion di 
nan yiunan. Hinca esaki den 
man di otronan, ta un risico 
grandilQ 












































Cuerpo Policial ta yuda prepara klas 6 di Colegio Sagrado Curason 


ORANJESTAD- Prepa- 
rando nan alumnonan pa 
pasa di klas 6 pa un scol 
secundario, Colegio Sa- 
grado Curason pa algun 
aña caba ta partner cu Cu- 
erpo Policial pa prepara 
nan muchanan, pa haci 
nan mas stabiel, esta haci 
nan mas fuerte, contra di 
influencianan negativo. 

Charlotte Richardson, kende 
ta docente di klas 6c a splica 
cu e presentacion ta uno cu 
e scol ta gusta y ta inclui un 
poco di tur cos di loke nan 
por spera ora nan bay un scol 
mas grandi. 

E scol ta haya esey impor- 
tante y kier pa su alumnonan 
ta prepara pa enfrenta e reto- 
nan nan dilanti y ta prepara pa 
haci e escogencianan corecto 
pa keda leu for di problema. 
Colegio Sagrado Curason tin 
69 alumno dividi entre tres 


klas 6 y por a wak nan partici- 
pante hopi activo, haciendo 
pregunta y dunando comen- 
tario durante di e presen- 
tacion, Juffrouw Charlotte a 
splica. E1 a bisa cu nan alum- 
nonan ta basta trankil, pero 
tambe cu e docentenan ta 
papia hopi cu nan durante di 
maatschappijleer, ta comparti 
cu nan tocante norma y bal- 
ornan y con pa nan comporta 
nan mes. Nan ta haya e infor- 
macionnan hopi interesante, 
Juffrouw Charlotte a agrega. 
Di parti di Cuerpo Policial, 
John Larmonie di e Departa- 
mento di PR, Comunicacion 
y Prevencion di Crimen a of- 
rece e presentacion cu ta cu- 
bri e diferente peliger y fac- 
tornan nobo cu e muchanan 
lo bay of por topa cun’e na 
scol secundario. E1 a papia 
tocante di droga, formacion 
di gang, y abuso di alcohol, 
entre otro. 


E1 a splica cu tin cierto situa- 
cionnan cu nan no ta topa na 
scolnan basico, pero si nan 
ta haya nan mes ta enfrenta 
na scolnan mas grandi y nan 
mester ta bon prepara. 

Larmonie a bisa cu e presen- 
tacion ta basa riba experiencia 
di Cuerpo Policial y ta dirigi 
na purba alerta e hobennan 
pa cosnan cu nan ta bay topa 


pa nan por enfrenta nan cu 
exito y pues preveni cu nan ta 
cay den adiccion of gruponan 
negativo, etc. 

Como mayor bo mester edu- 
ca bo mes pa sa kico bo ta bay 
papia cu bo yiu di dje y sem- 
per Cuerpo Policial fey pa 
duna servicio, informacion 
y conseho, John Larmonie a 
expresa 

Tur cos ta cuminsa cu educa- 

T T L1 m f 


cion y conocemento, segun 
Larmonie. Si e hoben no tin 
idea di e peligernan eyfo, e no 
sa con pa defende of proteha 
su mes. Hopi informacion ta 
disponibel tambe via dibus- 
camento riba Google.com pa 
asina e mayor por prepara su 
mes y yuda su yiu. 

Cuerpo Policial ta ofrece 
presentacionnan pa scolnan 
y otro gruponan, incluyen- 
do clubnan social, negoshi, 
vakantiekamp y 60-plussers 
riba tur tipo di topico cu tin 
di haci cu prevencion di cri- 
men. Pa un afspraak pa papia 
tocante di e grupo meta y e 
topiconan cu kier pa wordo 
inclui, por tuma contacto cu 
John Larmonie na telefon 
5975212, of por yama Centro 
di Husticia na Macuarima y 
puntra pa John, Lito Lacle of 
Liliana Rasmijn, na telefon 
5272900. □ 



Smart Promotion y I Love Aruba ta anuncia aliansa strategico 


Smart Promotion y I Love 
Aruba ta anuncia aliansa 
strategico cera cu De Wit 
& Van Dorp Stores. De 
Wit & Van Dorp Stores lo 
ta e compania encarga di 
hiba e marca den un era di 
crecemento nobo. 


Un di e aspectonan mas im- 
portante cu De Wit & Van 
Dorp lo ta encarga cun’e ta 
e crea y desaroya un nivel 
di produccion, distribucion 
y servicio optimal pa asina 
logra posiciona e marca di un 
manera mas solido den mer- 
cado. 


Como fabricante y distri- 
buidor nobo De Wit & Van 
Dorp awor lo ta encarga cu 
benta por mayor di tur pro- 
ducto di e marca conoci. 
Servicio di benta pa e marca 
‘I Love Aruba’ a wordo poni 
den e mannan di Sra. Mientje 
Kelly y Sra. Belia Hen- 


riquez, cual no ta personanan 
desconoci den nan ramo y 
den comunidad. Pa mas in- 
formacion tocante di e tras- 
paso y/of pedido por fabor 
tuma contacto cu nos repre- 
sentantenan di benta na tele- 
fon 528-9600 of via e-mail na 
info@dewitvandorp.com 


De Wit & Van Dorp Stores 
ta un compania local di cual 
e oficina principal ta situa na 
Tanki Leendert 103-B. De 
Wit & Van Dorp Stores ta un 
compania solido cu ta forma 
parti di comunidad di Aruba 
pa mas di 65 aña, cu un tradi- 
cion di confiansa. □ 




Mayornan a busca nan yiu 
na Cruz Cora 


Autoridadnan a drenta 
den Aruba Boot Camp 
diahuebs marduga y bay 
cu tur e 13 muchanan y 
a hiba nan na edificio di 
Cruz Cora. 

Cruz Cora tabata e sitio miho 
pa Departamento di asunto 
social y Voogdijraad hiba tur 
e menor di edadnan debi cu 


e luga ta uno sigur y ta den 
bon estado. Na Cruz Cora e 
instancianan a papia cu e 13 
muchanan y papia cu nan 
tocante nan periodo den e 
campamento pa sa den kico 
tur nan a pasa aden. Despues 
mayornan a cuminsa presen- 
ta na Cruz Cora pa busca nan 
yiunan. □ 

















[EEEH 


L0CALI5H 


DIASABRA 13 JUNI 2015 


GKMB y Bus di Salud ta haciendo un trabou importante 



ORANJESTAD - Prome 
Minister ta bishita bari- 
onan hunto cu funciona- 
rionan di varios depar- 
tamentonan cu ta duna 
servicionan importante y 
cu e habitantenan mester 
di nan, manera Serlimar, 
GKMB (Gele Koorts en 
Muskieten Bestrijding) y 
Bus di Salud. 

“Nos a sinti hopi entusiasmo 
y aprecio pa e diferente de- 
partamentonan cu ta compa- 
ña nos den Accion di Bario,” 
Eman a duna di conoce na 
fmal di e bishita. 

Den e bishita na Mabon e 
mandatario a haya hopi co- 
mentario positivo pa presen- 
cia di e Bus di Salud bou guia 


di dr. Luis Arango. Yegando 
asina cerca di cas ta un siste- 
ma efectivo pa haci control di 
por ehempel presion, sucu, 
colesterol. Hopi aspecto di 
salud di un persona por wor- 
do evalua durante un control 
di Bus di salud. Si tin algo 
cu no ta mustra bon, e pash- 
ent ta wordo conseha pa pasa 
cerca su dokter di cas inme- 
diatamente y ta haya un papel 
pa bay cu ne splicando locual 
a wordo constata. Esaki, e 
mandatario a splica, ta masha 
importante den e cuido di 
prome linea, unda Gobierno 
ta hiba esaki mas cerca den 
e bario cerca e habitantenan. 
Principalmente si mira cu 
hopi di e cliente di Bus di 
Salud ta personanan grandi 
cu no por sali facilmente 



mucho leu for di nan cas. 

No ta unicamente Bus di 
Salud tabata presente na 
Mabon, tambe por a mira 
funcionarionan di departa- 
mentonan cu ta importante 
den e servicio cu ta brinda 
na e comunidad. Ta papia aki 
por ehempel di GKMB cu ta 
hiba un control rigoroso di 
e barionan cu Prome Minis- 
ter di bishita, adicional na e 
trabou cu normalmente nan 
ta haci. Tambe e funcionari- 
onan di GKMB ta yuda con- 
scientisa ciudadanonan riba e 
peligro di criaderonan cu por 


causa entre otro Dengue of 
Chikingunya. 

Na Aruba GKMB a hiba un 
lucha pisa pa conscientisa e 
ciudadanonan y ta mirando 
bon resultado, cu e situacion 
di e dos malesanan aki bou di 
control. 

Arthur Leañez y Efraim 
Lampe di GKMB tabata e 
funcionarionan cu a com- 
paña Prome Minister Eman 
y su Team BoBario. Ambos 
a bisa cu Mabon durante e 
control di ayera y di algun si- 
man prome a demostra di ta 


hopi limpi. Casi no a topa cu 
casonan cu por conduci na 
criaderonan di e sangura cu ta 
causa Dengue of Chinkingu- 
nya. “Aki banda ta mustra 
limpi y semper e casnan di 
pueblo ta tene cuenta cu e 
criaderonan,” Leañez a duna 
di conoce. 

Leañez a agrega tambe cu al- 
gun siman atras nan a cum- 
insa trata e mangrovenan cu 
tin na Zeewijk, haciendo uzo 
di cierto kimiconan special 
cu ta mata e larva pa e no bira 
sangura y causa problemanan 
di salud. Q 


Mabon tin atencion di Gobierno 



ORANJESTAD -E bario 
unda e casnan di FCCA 
ta situa na Mabon ta uno 


basta grandi y despues cu 
recientemente tabata den 
basta luz negativo, Go- 


bierno a saca un man pa 
yuda, principalmente cu 
problemanan social cu a 
conduci na e problem- 
anan. 

Prome Minister Eman den 
un declaracion duna na fi- 
nal di e bishita, a bisa cu 
“ciudadanonan di Mabon 
ta haya hopi atencion di nos 
Gobierno pasobra nos a mira 
cu den e desaroyo di e bari- 
onan, tin biaha tin falta di 
cierto facilidadnan. E bari- 
onan a wordo diseña di tal 
forma cu cierto aspectonan 
riba papel ta mustra bunita, 
pero den practica e ta mustra 
dificil pa mantene of ta bira 
un skina scur den un bario 
cu por trece peligro. P’esey 
e reaccion di habitantenan ta 
hopi importante, pa nos hiba 
esaki bek pa FCCA of DOW 
pa nan haci cambio di struc- 
turanan cu no a resulta den 
e acomodacion cu a pensa cu 
e lo bira. Teoria ta bon, pero 
practica ta otro cos,” Eman a 
duna di conoce. 

E mandatario ta bisa cu e 
bishitantenan aki ta masha 



importante, pero tambe e 
hecho cu nan ta bolbe pa 
confirma cu algo a wordo 
haci. “Nos no ta scucha sola- 
mente, pero ta actua tambe.” 
Ta p’esey, el a splica cu tur 
diaranson e ta topa cu e dife- 
rente funcionarionan cu ta 
traha den proyecto di bari- 
onan pa mira con e preocu- 
pacion of peticion di e habi- 
tantenan ta wordo atendi. 

Aura Kock di Caya Para- 
pepe na Mabon tabata ma- 
sha contento cu bishita di e 
mandatario. “Mi a topa cun’e 
tempran den e parke y awor 
el a bishita mi na mi cas.” 
Sra. Kock ta un persona cu 


ta traha riba e vision di Gabi- 
nete Mike Eman I y II y ta 
dedica su mes na plantacion 
di matanan di decoracion 
pero tambe berdura. E ta bini 
di un famia cu semper a dedi- 
ca nan mes na cultiva y cria 
loke nan mester pa come. E1 
a mustra e mandatario tur e 
matanan cu e tin y con e ta 
dedica su mes pa gran parti di 
su tempo na esaki. 

E tin un aprecio hopi grandi 
pa e mandatario. “E ta haci 
hopi bon trabou. Ningun 
hende di ningun otro Gobi- 
erno a cana den bario, cansa 
nan curpa lantando tempran 
pa saluda y combersa cu e 
pueblo. P’esey mi no kier 
tende e comentarionan nega- 
tivo pasobra mi no ta di acu- 
erdo cu nan.” 

Sra. Kock a combersa cu 
e mandatario y a bis’e cu 
nunca el a mira un Prome 
Minister ta traha manera e 
ta haci. “Semper nan a traha 
pa pueblo,” el a comenta di 
e lider di Gobierno y su par- 
tido. “Dios laga cu e ta hopi 
aña mas cu nos.” E ta hopi 
contento cu e limpiesa di e 
bario, con ta verf e casnan 
den bario, pero tambe con 
bunita Caya Grandi a keda y 
con Aruba ta avansando.Q 

Sudoku BON DIA, 
train bo mente 

Bon bini na Sudoku Bon Dia. Riba e pagina aki nos 
ta brinda bo tur dia tres sudoku den e siguiente se- 
cuencia, Facil, Medio. 

Pa resolve bo ta pone number den cada cuadra di 
tal forma cu cada rij crusa of bay abou tin e num- 
ber un solo biaha. Tambe den cada cuadra chikito 
compara cu esun mas grandi tambe tin e number- 
nan 1 te cu 9. 

E number tampoco no por ripiti den e cuadra 
chikito. Trahando cu e numbernan cu tin poni caba 
ta yuda bo yega na e solucion.Q 

NA WARDA 

Oranjestad 

Juni 13 Dr. Algera 
Juni 14 Dr. Horenbeeck 


EMERGENCIA 

911 


POLIS 

POLIS 

ORANJESTAD 
NOORD 
STA. CRUZ 
SAVANETA 
SAN NICOLAS 
BRANDWEER 
BRANDWEER 
POLIS TIPLINE 
HOSPITAL 
AMBULANCE 
SAN NICOLAS 
AMBULANCE 


100 

581- 1100 

582- 4000 
587-0009 
585-4710 
584-7000 
584-5000 
115 

582-1108 

11141 

527-4000 

582-1234 

584-5050 


BOTICA 

Oranjestad: OduberTel: 582-1780 
San Nicolas: San Nicolas Tel: 584-5712 


SERVICES 


INFORAAATION 

SETAR 

TAXI 

TAXI-TAS 
PROF. TAXI 
TAXI D.T.S. 
SERVICE ARUBA 


118 

582-2116 

582- 5900 

587- 5900 

588- 0035 
587-2300 

583- 3232 


CRUISESHIP 



Juni 26 

Carnival Conquest 


MORTUARIO 

AD Patres 584-2299 

Aurora 588-6699 

Mementomori 583-3358 

The Olive Tree 584-8888 

FOUNDATION 
FELLOWSHIP CLINIC 

Tel: 584-6440 

Alcoholism & Drug Addiction, 
Anonymity guaranteed 


FUNDACION 

Anti-Droga 

Aruba 

(FADA) Tel: 583-2999 

FUNDACION 
Respetami 
_Tei^_582-4433 _ 

Diabetic Foundation 
Arubano 
_Tei_5_83-38_08 _ 
Narcotics Anonymous 
Tel: 583-8989 

Foundation Amor 
pa Prohimo 

Tel: 583-3345 /586-6976 

Women in Difficulties 
Foundation 
Tel: 583-5400 


£ Caribbean 
^ Cinemas 


lOODigital HD 


’■■■■•• ■■■ lilllllll 

MEGAPLEX 8 

caribbeancinemas.com/aruba 

■ ' I II I 



.v ■ 


LIKE OUR NEW FACEBOOK PAGE 

fCaribbean Cinemas Aruba 3) Q 



CHRIS PRATT | TY SIMPKINS 


JURAHKW0RLD 

3D VERSION 

MON-THURS 3:55 | 6:25 | 9:10 
FRI 3:55 | 6:25 | 9:10 | 11:55 
SAT 3:40 | 6:25 | 9:10 | 11:55 
SUN & HOL 3:40 | 6:25 | 9:10 

MON-THURS 4:45 | 7:30 
FRI 4:45 | 7:30 | 10:15 
SAT 2:00 | 4:45 | 7:30 | 10:15 
SUN & HOL 2:00 | 4:45 | 7:30 

2D VERSION 

MON-THURS 5:35 | 8:20 
FRI 5:35 | 8:20 | 11:05 
SAT 2:50 | 5:35 | 8:20 | 11:05 
SUN & HOL 2:50 | 5:35 | 8:20 



BRADLEY COOPER | RACHEL MCADAMS 


A L 0 H A 


[PG-131 

MON-THURS 4:15 | 6:40 | 9:05 
FRI 4:15 | 6:40 | 9:05 | 11:30 
SAT 1:50 | 4:15 | 6:40 | 9:05 | 11:30 
SUN & HOL 1:50 | 4:15 | 6:40 | 9:05 



JUDE LAW | ROSE BYRNE 


WITH SPANISH SUBTITLES [l 

MON-THURS 4:05 | 6:40 | 9:15 
FRI 4:05 | 6:40 | 9:15 | 11:50 
SAT 1:50 | 4:05 | 6:40 | 9:15 | 11:50 
SUN & HOL 1:50 | 4:05 | 6:40 | 9:15 


3 


GEORGE CLOONEY | BRITT ROBERTSON 


TOMORROWLAND 


WITH SPANISH SUBTITLES [PG] 

MON-THURS 4:05 | 6:50 
FRI 4:05 | 6:50 
SAT 1:50 | 4:05 | 6:50 
SUN&HOL 1:50 | 4:05 | 6:50 


ADRIAN GRENIER | KEVIN CONNOLLY 


entourage 


WITH SPANISH SUBTITLES 

MON-THURS 9:35 
FRI 9:35 | 12:00 
SAT 9:35 | 12:00 
SUN & HOL 9:35 


0 


DWAYNE JOHNSON | CARLA GUGINO ■■ DERMOT MULRONEY | STEFANIE SCOTT 


SAN ANDREAS 

3D WITH SPANISH SUBTITLES |PG-13| 

3D VERSION 

MON-THURS 4:20 | 9:20 
FRI-SAT 4:20 | 9:20 | 11:50 
SUN & HOL 4:20 | 9:20 

2D VERSION 

MON-FRI 6:50 


3 


INSID0US 

CHAPTER 

WITH SPANISH SUBTITLES 


MON-THURS 5:05 | 7:20 | 9:35 
FRI 5:05 | 7:20 | 9:35 | 11:50 
SAT 2:50 | 5:05 | 7:20 | 9:35 | 11:50 


IPG-131 


JWII (X nvL I 

VVIl W 1 IVk | V.VV | # IAV | / «vv 

STARTING NEXT WEEK 

| INSIDE OUT: 3 D | 

Download our NEW APP 
L_ 

[ Available on the f ANDROID APP ON | 

| • AppStore [^GoogIe^^^| 


Palm Beach Plaza | Aruba | 586-0074 

Carlyle Nicholson ta lansa cu 
CD nobo di Gospel Reggea 


Carlyle Nicholson ta desea 
pa tur hende haya un copia di 
su CD nobo di Gospel Reg- 
gea pa motibo cu e kier laga 
e mensahe na tur comuni- 
dad di cu Dios ta semper na 
prome luga. 

Pa e motibo aki, deseo di 
Sr.Nicholson ta pa tur DJ 
toca un cantica di Gospel 
den nan programa tur dia. 


E cantica “Trust in the Lord” 
a wordo traha na aña 2011 
y e aña aki a traha e cantica 
“Waiting on my Jesus y ta 
asina cu Sr.Nicholson a di- 
cidi di pone tur dos cantica 
hunto riba un CD. Carlyle 
Nicholson tin 16 aña den e 
grupo Road March & Calip- 
so y tambe tin cantica di 
Pasco y awo el a cuminsa cu 
Gospel Reggae.Q 



Aries 


Por ta cu awe ta un dia cu lo resulta dificil 
pa expresa bo mes. Di algun manera e pal- 
abranan no ta sali cu hopi claridad manera 
bo kier. Bo numbernan di awe 3, 28, 36 y 
44. 


Por ta cu awe bo mester contene bo lenga. 
E sentimentonan di personanan ta mas 
facil di herida awo e inclusivo e menor 
critica por wordo mal interpreta. Bo num- 
bernan di awe 11, 28, 36 y 44. 



Taui 



Bo lo descubri cu bo tin un conexion hopi 
miho cu normal cu hendenan rond di bo. 
Bo sentido psikico ta agudo y bo mester 
uza bo di seis sentido pa capta cosnan cu 
otro no ta logra esaki. Bo numbernan di 

Geminis 5 8,i6 y 24. 


Sea persistente y no bandona e lucha awe. 
Ta mustra cu bo no ta haciendo progreso y 
cu ta mas dificil na tuma decision riba cu- 
alkier cos. Bo numbernan di awe 3, 19, 26 
y 34. 



Cancer 


Awe bo actual plan di atake por trompica 
cu algun inconveniente. Esaki por ta causa 
pa un necesidad emocional cu por ta bo no 
a reconoce anteriormente. Bo numbernan 
di awe 4, 9, 36 y 47. 



Leo 


Ta mas dificil establece limitenan awe. E 
cosnan ta bira un tiki wazig ora cu Nep- 
tuno bay atras. Bo numbernan di awe 2, 
19, 23 y 37. 



Virgo 



Esaki lo ta un dia excelente pa bo. Bo 
mester sa cu cosnan ta funcionando sin 
problema y na bo beneficio. Bo num- 
bernan di awe 16, 17, 28 y 30. 


Libra 


Tin biaha hende por reprocha bo pa no 
actua cu diplomacia den relacionnan. 
Sinembargo, e energia planetario di awe 
ta yuda bo di ta mas sensibel. Bo num- 
bernan di awe 1,9, 18 y 20. 



Scorpio 


Tin un don no usual pa haci cu un 
situacion mustra menos dramatico. 
Awe, lo bo testigo di crisis di tur tipo. 
Bo numbernan di awe 7, 27, 38 y 50. 



Sagitario 


Purba na expresa bo ideanan sin temor 
na haci ridiculo. Esaki ta loke e forma- 
cion planetario tin cu bisa bo awe. Bo 
numbernan di awe 18, 21, 29 y 39. 



Capricornio 


Bo cabes ta yen di pasion awe, y ta posi- 
bel cu bo ta sinti un poco mas sentimen- 
tal di lo normal. Bo numbernan di awe 
3, 17, 18 y 32. 



Aquario 


Purba cu bo emocionnan no ta domina 
bo awe, pero duna e oportunidad pa bo 
ta e centro di atencion. Bo numbernan 
di awe 7, 11, 22 y 31. 



Pisces 

Competencia Hubenil Gang di Arte 2015 
cu e tema “Fiesta” 


Departamento di Cultura 
Aruba (DCA) ta hopi con- 
tento di por anuncia cu e 
Competencia Hubenil 
GDA 2015 ta den su pleno 
preparacion y desaroyo pa 
inicia cu su di 9 edicion y 
ta na caminda pa e cele- 
bracion di su di dos lustro 
na aña 2016. 

E aña aki e proyecto ta mus- 
tra di bira un otro exito ro- 
tundo mirando e interes di 
e hobennan cu cada aña ta 
creativo. E calidad cada bes ta 
crece mas y e participantenan 
ta mustra nan talento y en- 
tusiasmo pa participa y asina 
demostra tur e potencial y 
talento cu nan tin. 

DCA ta sigui eleva e com- 
petencia aki na un nivel cada 
bes mas halto, brindando e 
ganadonan un premio dirigi 
riba e area di nan specialisa- 
cion. Tambe e ganadonan lo 
fungi como cara di e compe- 
tencia y lo representa GDA 
na diferente actividad duran- 
te henter un aña, poniendo e 
enfoke riba e desaroyo artis- 
tico di e hobennan tanto lo- 
cal como internacional. 

GDA ta un competencia di- 
rigi na hobennan entre 13 y 
21 aña di edad cu tin talen- 
to, creatividad y cu ta activo 
riba e tereno di arte visual, 


video, fotografia, arte di pa- 
labra, baile, deporte creativo, 
DJ, literatura, moda, multi- 
media, musica, teatro etc. E 
hobennan lo prepara fuerte- 
mente pa mustra Aruba nan 
propio creacion y nan poder 
di expresion riba un stage 
profesional. Por participa 
individual of den grupo di 
maximo cinco persona. 

Tur aña GDA ta bin cu un 
tema y e tema oficial di e aña 
2015 ta “Fiesta”, na unda e 
hobennan lo mester refleha 
e tema di fiesta den nan in- 
terpretacion di nan obranan 
artistico, di cual mester ta 
completamente unico y orig- 
inal. 

Mescos cu tur aña, ta ofrece 
un programa di preparacion 
pa yuda y guia e hobennan cu 
ta participa. E proyecto GDA 
ta consisti di 2 siman di tayer, 



cu ta cuminsa 13 di Juli te cu 
24 di juli. E prome siman lo 
tin tayer di Dream Dare DO 
(DDD) cu ta wordo organisa 
pa Popcorn Club conhunta- 
mente cu GDA. E prepara- 
cion ta consisti di topiconan 
di interes riba diferente tec- 
nica di presentacion, impro- 






visacion, colaboracion den 
grupo, integracion, desaroyo 
fisico y creatividad. 

Den e di dos siman lo guia 
e participantenan riba nan 
presentacion final. Tayernan 
ta tuma luga na Academy of 
Fine Arts & Design (Rietveld 
Academy), mientras e anochi 
fmal lo ta 28 di Juli na Cas Di 
Cultura. 

Ta curasha tur hoben cu ta 
interesa pa forma parti di un 
manera activo y participativo 
den e evento mahestuoso aki, 
pa inscribi nan mes pa e com- 
petencia GDA 2015 te cu 5 di 
Juli. 

Ta remarcabel cu e partici- 
pacion na e proyecto aki ta 


completamente gratis. 

Pa mas informacion di e 
proyecto por tuma contacto 
cu señor Jhon Freddy Mon- 
toya, di Departamento di 
Cultura Aruba, kende ta e 
lider di e proyecto y coordi- 
nador general di e compe- 
tencia hubenil GDA na cel: 
565-69-03 of na DCA na 
tel: 5822185. Bo por solicita 
e formulario di inscripcion 
via di e-mail teatroaruba@ 
gmail.com. 

Tambe bo por bishita nos 
pagina di facebook Gang Di 
Arte Aruba. 

Bira miembro di GDA awor 
mes y bin demostra cu pasion 
bo talento y creatividadQ 


Pabien na comunidad Portugues cu bunita ceremonia di dia di Portugal 


ORANJESTAD - Diaran- 
son ultimo e comunidad 
di Portugal a celebra e 
dia nacional di Portugal. 
E celebracion aki ta tuma 
luga rond di mundo, y aki 
na Aruba tambe esaki a 
tuma luga pa di 50 aña. 

Traves di e celebracion aki 


e comunidad Portugues na 
Aruba ta demostra nan grati- 
tud pa e aceptacion na Aruba. 

“Miembronan di e comu- 
nidad Portugues a bin yuda 
nos desaroya nos economia 
pa varios generacion caba, 
y a logra cosnan grandi na 
Aruba. Locual mi ta aprecia 


y respeta mas den e comu- 
nidad Portugues ta e firmesa 
den mantene nan cultura, y 
na mes momento integra den 
nos comunidad. 

E ceremonia protocolar ta- 
bata uno hopi emotivo, spe- 
cialmente pa e reconoce- 
mento duna na esunnan cu 


a destaca, pero mas aun, pa 
e presentacionnan folklorico 
pa e muchanan y hobennan. 
Esaki ta demostra e balor cu e 
cultura Portugues tin pa cada 
un, a pesar cu nan ta leu di 
nan cas. 

Ohala nos tambe por mira 
nos muchanan di chikito caba 


aprecia nos cultura y folklore 
mescos cu e muchanan cu a 
balia awe na e ceremonia. Pa- 
bien na e comunidad Portu- 
gues cu e celebracion grandi 
aki, y danki pa tur locual cu 
boso a contribui na desaroyo 
di nos pais”, lider di MEP Ev- 
elyn Wever-Croes a duna di 
conoce. Q 

















